
ACTUL I 


SCENA I 


(Sala tronului la palatul domnesc din Tîrgovişte. Pe un tron 
la dreapta șade domnul; pe altul, alături, se vede doamna. 
Boierii pribegi vin cu femeile lor de se închină.) 


MIHNEA, DOAMNA, VORNICUL RADU CINDESCU, 
DICU BUICESCU şi alți pribegi 


MIHNEA 
(pe tron, cu mărire, către boieri) 
Bună să vă fie, o, boieri, sosirea ! 
VORN. RADU CINDESCU 
Tronul tău să aibă viaţa şi mărirea! 
MIHNEA 
(cu bucurie) 
Viaţa și mărirea! Bine ai vorbit, 
Vornice Cindescu ! Timpul a sosit: 
Ca această țară ce slăbită pere, 
Să mai aibă încă viață si putere. 
Domnii dinainte, sau greci sau români, 
Au făcut din sceptru cîrjă de bătrîni. 
Nu va mai fi asfel, Țara Românească 
Voi să se ridice, voi să se mărească. 
Voi veţi fi de astăzi lîngă tronul meu, 
Cele dintii locuri vouă le dau eu. 
(Către femeile lor.) 
Voi, plăcute soațe, ce-n streină țară 
I-aţi făcut să uite viaţa lor amară ; 
(Arată pe doamna.) 


Iată sora voaştră! Iată doamna mea! 
Demnă de iubirea ce veți pune-n ea! 
(Un tătar.) 


TĂÂTARUL 


Gheorghe Ștefan domnul s-a bătut la Strungă 
Cu Gligore Ghica, lupta n-a fost lungă. 
Gheorghe Ștefan domnul cu maghiarii lui 
A fugit spre munte încă la secui. 

(Un alt curier.) 


CURIERUL 


Turcii vor să treacă pe la Calafat. 

I-am văzut cu ochii... unii au întrat, 

La Banat se-ndreaptă, chiar vizirul mare, 
Cuprili, comandă. Dunărea tresare 

De atita vase! Varsă ne-ncetat 

Oameni, cai și arme, tot s-a-nspăimîntat ! 
Ochiul se-nfioară cînd pe ea se pune... 


MIHNEA 


Este timp acuma sfatul să s-adune ! 

Tara e-n pericol !... Un cîrmaci mintos 

Cînd pătrunde vasul pe un prunt stîncos 

Şade de gîndeşte, răul să oprească, 

Asfel este astăzi Țara Românească. 
(Domnul iese urmat de toți.) 


DICU BUICESCU 
(singur) 
Voi să fiu domn ţării. Turcu-i la hotară. 
O să vărs dar ura între domn și țară. 
Ea iubește fala,.. Voi a încerca, 
Mihnea o priveşte cu răpire mare: 
Dora e frumoasă ca o desfătare. 
(Intră Dora.) 


DORA 
Ai rămase aice ? 


BUICESCU 
Dora mea, privesc 

Tronurile.. unul este cel domnesc. 
Celalt e al doamnei... Vezi ce strălucire ? 
Pietre scumpe, aur, este o uimire ! 
Doamne, ce mîndrețe ! Lumea întorcea 
Lacomă cătarea numai către ea. 
Ea părea frumoasă la orice privire, 
Căci un mindru fermec ţine de mărire. 


'DORA 
(pe ginduri) 
Este fericită !... 


BUICESCU 
Și ce a făcut 
Ca să fie asfel ?... Soarta i-a căzut... 
Dora 'mea, pe tronu-i tu ai fi frumoasă... 
Acolo ţi-e locul ; ești ambițioasă ? 
DORA 

Sunt, vai! cite vise oare n-am avut ! 
Dar ca nişte vise ele 'au trecut... 

BUICESCU 
Dora ! „cite-o dată visul se-mplineşte. 


„Știm noi_viitorul nouă ce urzeşte. .- 


4 1 DORA 
Ah! Să fiu eu doamnă !... ` 


BUICESCU 
Poate, într-o zi 
Chiar pe tronu-acesta tu vei străluci ! 
Însă mai-nainte trebuie voință ! 
Numai ea.ajută, orişice dorință. 
E . DORA 
Crezi că îmi lipseşte? ” 


BUICESCU 
Tronul, draga mea, 
Este pus pe-o stîncă repede şi rea. 
Ca să-ajungi la dinsul, cată stăruire, 
Grijă, muncă, luptă, mai întîi voire. 
Vei să faci aceea ce-ţi voi zice eu ? 
Orice-ar fi ?... 
DORA 
Fac totul.. pe copilul meu! 
BUICESCU 


Dora mea, ascultă, poti să lepezi toate 
Micele erese ?... 


DORA 
Orice vei, se poate. 
BUICESCU 


Bine. Iată calea ce ni s-a deschis : 

Ca să se-mplinească dulcele tău vis, 
Caută să cază domnul; dar în țară 

E iubit el astăzi... Trebuie să piară 
Astă simpatie ; trebuie să pui 

Între el şi țară, ura... cum să-ți spui ? 
Mihnea te iubeşte, n-ai simţit tu oare ? 
Să te faci cu dînsul dulce,-amăgitoare, 
Să-l atragi în cursă, apoi într-o zi 
Cind la noi boierii adunaţi vor fi, 

Tu să ieși la dinsii plinsă și-ntristată 
Si să spui de domnul că-ai fost înfruntată. 
Să-l aduci acasă, o să nască ură 

Între domn şi țară. 


DORA 
Dora ţie jură 
Că asa va face, Către dînsul merg 
Eu acum îndată așa să încerc. 
Da, dorința asta inima-mi apasă ! 
(Singură.) 
Asfel dar Buicescu friul meu îmi lasă ! 


DORA, DRĂGHICI CANTACOZIN 
DRAGHICI 


Singură în sală ? Tronul îl priveşti ? 
Te ascunzi de mine ? Știu, nu mă iubești, 
Și-al meu suflet, Dora, este plin de moarte ! 
Să primesc voinţa ce-mi dă cruda soarte ! 
DORA 
Crezi că eu nu sufer; dar mă stăpinesc! 
Sunt a lui femeie... 
DRĂGHICI 
O, cuvînt ceresc ! 
Suferi, zici ? Mai spune astă vorbă dulce ! 
DORA 
Din această sală cată a mă duce... 
Să nu vie domnul. Ce gindesti de el? 
DRĂGHICI 
Este un domn harnic şi cu mare țel! 


DORA 
(cu supărare) 
Mici sunt dar românii daca el e mare ! 


DRĂGHICI 


Pentru dînsul ţara-i plină de mirare, 

Numele-i răsună peste tot cu drag; 

Fără s-auzi lauzi nu calci nici un prag... 
DORA 

Eşti pe lîngă dinsul si în stimă mare, 

Cată să zici asfel, ştii, o însemnare... 

Astăzi mai tot timpul pe cînd ne primea, 

Ne-ncetat într-una la mine privea 

Cu deosebire... Mi se pare mie 

Mă curtează.. 


DRAGHICI 
Ce zici ? Nu poate să fie! 


DORA 
Nu sunt dar frumoasă ca să-atrag privirea ? 


DRĂGHICI 
Da! da! eşti frumoasă cum e fericirea ! 


DORA 


Domnul mă curtează ; singur el mi-a zis 
Că sunt drăgălaşă ca un dulce vis. 


DRAGHICI 


El ţi-a zis aceasta ? Este înfruntare ! 
Și frumoasa Dora a zimbit îmi pare ? 


DORA 


Poate ; dar pe tronu-i ce bine ședea ! 
Este un domn mare, are stima mea. 


DRĂGHICI 


Ce zici! ce idee ! El n-a fost crescut 
A fi domn în țară !... 


DORA 
ap E la toți plăcut, 
Nu ai zis-o singur? 


DRAGHICI 


Poate... o minciună... 
— Un limbagi de curte... Dora mea, eşti bună. 
Nu asculți ce zice Mihnea, nu-i aşa ? 
Căci mă jur pe ceruri, îl voi răsturna. 


DORA 
€ "Eşti nebun! Ce drepturi eu ţi-am dat vrodată 
Să mă temi pe mine ? Nu, nu! niciodată 
Nu voi da eu dreptul... căci nu mă iubești. 
Ce faci pentru mine, ca să dovedeşti ? 
Cela ce iubeşte d-adincă iubire 
O femeie, — o face o dumnezeire ! 


DRAGHICI 


Dar, frumoasă Dora, tu ești Dumnezeu 
Către care-n lume eu plec capul meu. 
Să am eu în lume o împărăție 

Cu a mea iubire eu aș da-o ţie! 


DORA: 
Tronul țării mele si amorul tău. 


DRĂGHICI 
Vor fi ale tele. Jur pe Dumnezeu. 


DORA. 


Oh! mai zi o dată. Eu sunt fericită. 
Voi să fiu eu doamnă și a ta iubită ! 


SCENA II 
(Camera de sfat.) 


Cei dinainte, MIHNEA, CONSTANTIN CANTACOZIN, SPA- 

TARUL PANĂ, RADU CINDESCU, DICU BUICESCU, RADU 

FĂRCĂȘANU, DANCIU PIRIIANU, BADEA COMĂNEANU, VA- 
SILE CIMPINE ANU și alții 


MIHNEA 
(către boieri) 


Să sedem. 

(Ei sed toți pe scaune.) 
Voi sunteţi cei mai de credinţă. 
Nu v-ascund dar vouă ascunsa-mi voinţă. 
Turcii si tătarii vin a răsturna 
Pe Racoți domnul; cere a intra 
În Ardeal cu oaste. Noi ce facem oare ? 
Turcii azi ori mine au ca să omoare 
Drepturile ţării, mîne-ar fi mai tari. 
Să lovești dar astăzi pe acești barbari ! 
Oastea mea e mare; ungurul mă-ajută. 
Însuși împăratul bani ne împrumută. 


POST. CONST, CANTACOZIN 
Doamne, bună vorbă ; dar se va-mplini ? 


MIHNEA 
Face tot o ţară ea cînd va voi. 


DICU BUICESCU 


Mindre vorbe, doamne, ele îmi rădică 
Inima căzută ; dar mi-e tare frică 
Că lovim în şarpe fără a-l zdrobi, 
Și atunci desigur el ne va-nghiţi. 


PREDA BRINCOVANU 
Bine zice Dicu, nu-i cuvînt de frică ; 
Căci această țară este țară mică ; 
Turcii sunt puternici ; lumea au supus; 
De la zi răsare pînă la apus. 


DICU BUICESCU 


Sunt nenumărate oștile păgîne. 

Ei cu caii numai pot să ne fărime! 
Neamu-i slab ; prin pace poate fi scăpat. 
Capul ce se pleacă nu va fi tăiat. 


MIHNEA 


Ale voastre vorbe înțelepte par ; 

Dar și-nţelepciunea are-al ei hotar ; 
Cînd mergi prea departe în înţelepciune 
Ai în al tău suflet moarte, slăbiciune. 
Ascultaţi o vorbă, dragii mei boieri ! 
Nu se naște-un popol fără de dureri. 
Asfel e şi omul ; nașterea-i în lume 
Adevăru-acesta nencetat ne spune. 

Voi doriţi o țară : ziceţi cel puțin ; 

Dar ce faceţi oare ca s-o dobîndim ? 

Nu faceţi nimica ! Deci nu vrem să fie. 
Noi nu simţim hula de a fi-n robie! 
Cînd în mini mai slabe sceptrul ati văzut, 
Ziceţi că prin ele, tara s-a perdut. 

Mina mea e tare. Din a sa țărînă 

Voi să reînvie patria română, 


Nu urati de moarte, ca tristele cobi ! 
Sub vestmînt de nobili suflete de robi 
Să nu se ascunză ! Nobil este care 
Pentru a lui țară face jertfă mare. 

Nu vreţi să vă bateţi cu păginii ? Bine! 
Mă voi bate singur; am oștiri străine, 
Însă voi cu mine cată să veniţi 

Pînă la Teleajin, ca să coperiţi 

Vai! a țării voastre tristă slăbiciune, 
Ce la a sa lege pe voi vă supune. 


CONST. POSTELNICU CANTACOZIN 


Asta se mai poate... însumi voi veni ; 
Pină la Teleajin te voi însoți. 
(Boierii ies.) 


MIHNEA 


Ai văzut, Odoare, pe acești boieri ? 

Nu vor să se bată! Timpuri de dureri ! 

Dar, îmi spune mie, ai văzut tu oare 

Ce femei frumoase ? Mindre,-amăgitoare ! 
Cu-ochi de foc! Buiceasca, zău, că m-a rănit! 
Am să-o iau din urmă... Știi tu ce-am gîndit ? 
Dar mai înainte, jură pe-al tău sînge 

Că vei ţine taina !.., 


ODOR CĂPITANUL 
(scoțind un cuţit și crestindu-și brațul pînă la sînge) 


Carnea ce se fringe, 
Singele ce cură în acest minut 
Mărturie este !... Eu sunt arnăut! 
Si aşa se face jurămîntul mare 
La ai mei... 


MIHNEA 


Acuma, dă-mi dar ascultare ! 

Voi să tai boierii și în locul lor 

Să înalț pe alţii, oameni din popor. 
Voi să bat păgînii, să-i gonesc afară 
Din Europa! Mine, scol această țară ; 
Lumea cere nouă să-i dăm un stăpîn ; 


Orientul cere împărat român. 
Ungurii ne-ajută. Fapta este mare! 
Sceptru-mpărăţiii e al meu.., Îți pare 
Lucru anevoie ? .. Ei, copilul meu, 
Unde este viață nu-i nimica greu... 
Ce zici? 


ODOR CĂPITANUL 


Zic ce zice voia ta domnească. 
Sunt un fer în mîna-ţi gata să lovească 
Sau să se închiză în tecarul său. 
Eu nu am voinţă, tu ești domnul meu. 
(Intră Elena Buiceasca.) 


BUICEASCA 
finaintind) 
Doamne, viu cu rugă si cu umilință 
Ca să cer a voastră mult bunăvoință... 
MIHNEA 
(cu galanterie) 
Rugă, umilinţă ? Lasă-mă ca eu 
Să plec a mea frunte la piciorul tău. 
Ce dorești, vesteşte-mi,. 
BUICEASCA 
Cînd d-aici din țară 
Am fugit cu soțu-mi astă-primăvară, 
Toată starea noastră, doamne, s-a luat 
P-a domnii seamă... Azi cînd s-a schimbat 
Lucrurile, oare nu e cu dreptate 
Ca să ne-o întoarcă ? 


MIHNEA 
(către Odor) 


Inima mea bătea ? .. 
(li face semn să iasă; iese.) 
(Tare.) 


Asfel sunt ferice ca să poci a face, 
Draga mea, oricâte lucruri vouă place. 
Chiar să strige legea, căci doi ochi de foc 


Au atita fermec și atita joc 

Pe-ale noastre inimi, că orice virtute 

Își înclină capul şi îndată-amute. 
BUICEASCA 


Doamne ! pentru mine, zici ? Închipuiri 
Care te înșală... 


MIHNEA 
Vis de fericiri ! 
Cine la picioare-ţi, la a ta zimbire 
N-ar uita și viața si dumnezeire ? 


BUICEASCA 
Doamne ! 


MIHNEA 
Sunt în viaţă niște-nriuriri 
Peste ale noastre tainice simtiri, 
Ce nu le-nţelegem... Bunioară, iată 
Te-am iubit ferbinte de la-ntiia dată 
Ce-mi păruși în ochii-mi ! Un amor curat... 
Pentru ce ?... Ei nu știu... poate am călcat 
Pe un fermec... sufer cu amărăciune !... 
BUICEASCA 
Pe cei slabi, o, doamne, amorul supune ! 
Cată a-l învinge !... 
MIHNEA 
Dar e prea tirziu !... 


BUICEASCA 
Poci a mă retrage, căci eu întirziu ?... 
MIHNEA 
Ca să-ți am amorul ce poci eu a face ? 


DORA BUICEASCA 
Se merită-amorul. 


MIHNEA 


Aste vorbe-mi place ! 
Dai cum o să-l merit ?... 


BUICEASCA 


Daca mă iubești, 
Calea ce o cauţi trebui s-o găsești... 
Dar, înalte doamne, nu poci a-ţi ascunde 
Marea mea mirare care mă pătrunde 
Despre doru-acesta ce mi-ai arătat, 
Şi mă mir eu încă cum am meritat... 
Eu sunt măritată, doamne, ia aminte. 


MIHNEA 


Tu eşti măritată, vai! eu încă sunt. 
Dora, spune mie, spune-mi un cuvînt !... 
Unde este răul care o să strice 
Dulcea-ţi fericire ?... Ah! mai șezi aice! 
Cerul ce iti dete fermecii cerești, 

A voit ca lumea toată să-o ràpesti ! 
Să-o tiràsti la caru-ti de amor, robită. 


BUICEASCA 
Doamne ! mă voi duce... timpul mă invită... 


MIHNEA 


Inima-mi e plină... lasă să beau eu 
Roua primăverii sufletului teu! 


DORA BUICEASCA 


Ce cuvinte mîndre, doamne, ştii a spune. 
Ele pot să-ntoarcă capul unei june !... 

Nu mi le mai zice !... Vai! poci să slăbesc ! 
Sunt femeie !... 


MIHNEA 


Lasă, visul meu ceresc ! 
Orișice ființă naşte să iubească 
Un minut în viaţă și să vestejească ; 
Daca niciodată ea nu a iubit, 
A sa datorie ea nu și-a împlinit ! 


Lumea este plină de amărăciune. 
Fericit acela care poate spune 
C-a iubit o dată! Fie un minut! 
Viața trece iute : crinul cel plăcut 
Nu ne spune oare a femeii viață ? 
Ea ca el trăieşte într-o dimineață. 
Mine se va stinge frumuseţea ta! 
Inima-ţi de vise se va scutura... 
Vino, dar! iubeşte și fă să iubească ! 
Mine floarea dulce o să vestejască, 
Mine, iată vine !... 
BUICEASCA 
Doamne, dà-mi crutare ! 
MIHNEA 
Dă-mi, dà-mi al tău suflet într-o sărutare ! 
(Dora se scapă din brațe.) 
Dora! altă dată ne vom întîlni. 
Astăzi chiar eu, Dora, la tine-oi veni. 
Mă aștepți ? 
DORA 
O, doamne! este cu putinţă, 
Ce-i crede de mine? 
DOMNUL 
Frumoasă ființă, 
M-aşteaptă ! Veni-voi. 


DORA 

Doamne ! m-am perdut ! 
(Ea îese.) 

“(Intră doamna pe altă ușă.) 

DOAMNA 

Un viers de femeie... ori mi s-a părut, 
MIHNEA 

Dară, plec ; şi singur, ori de vei mai bine 

Pînă la Teleajin, ei toţi vin cu mine. 


Nu-vor să auză de război !... S-a stins 
Viața astui popol !... Pe boieri a-nvins 
Moliciunea morții ! 


DOAMNA 
Inima-ţi se-nchide ? 


MIHNEA 
Nu! Ei se vor bate, sau îi voi ucide! 
Tu cunoşti pe Mihnea? Sunt cutezător. 
D-or fugi din luptă, zău, cu viața lor 
Voi spăla rușinea ce-ar cădea pe țară! 
„ Către munţi m-așteaptă oastea cea maghiară, 
Cu Racoți domnul, alegatul meu. 
Eu plec cu boierii ; dar acolo, eu 
Am a face astfel cît să-i pui în față 
Cu păgînii... 


DOAMNA 


w Doamne! gindul te răsfață 
Însă nu mai crede că vei izbîndi. 

De ai gînd a-i perde, cată a-i lovi, 
Fără-ntîrziere, astăzi, chiar îndată ! 
Nu-i lua cu tine! Sunt încredințată 
Că abia la luptă se vor arăta, 

Vor merge la pasa a se închina ! 

A perit din țară, doamne,-acea simțire 
Nobilă ! De țară nu mai e iubire. 
Lupta nu mai este astăzi între ei, 
Pentru neatirnare, pentru mari idei ! 
N-au nici o idee decit să domnească 
Girmuind ei țara, la turci să-o robească. 
Cînd e lucrul asfel, ei nu mai gîndesc 
La binele țării unde locuiesc. 

Nu merg la bătaie, ce au să sprijine ? 
Tronul? Însă tronul acum de turci ţine. 
Pomul putrezește, trebuie dar ferul 
Ca să-l curăţească ! fie martor cerul! 
Trebuie să piară tot ce-a putrezit! 
Sau de nu, tu însuţi ai a fi zdrobit. 


MIHNEA 


Ştiu acestea toate; dar să ai'răbdare! 
Este delicată înc noastră stare. 
Nu e tara încă slabă cum gindești 
Si boierii nu sunt morți cum tu voieşti 
Nu sunt ei cu totul duși în calea morții : 
Nu vor să se bată împotriva Porții. 
Iată tot, gîndirea mare ce am eu. 
Să răstorn sultanul si pe tronul seu 
A mea dinastie să așed ; îi face 
Ca să lîncezească ; domnul nu le place 
Căci e grec; ei bine, de aș izbindi 
În a mea dorință, eu voi nimici 
Şi boieri și ţară, ca d-aici nainte 
Tot aici să fie moarte si morminte. 
(Cei dinainte; un curier. Curierul dă domnului o carte de la 
satrazanul.) 


MIHNEA 
(cetind) 
Cere ajutor! 
Sunt chemat cu oaste înaintea lor. 
De minune ! 
(Către curier.) 


Du-te si te odihnește ! 
(Curierul iese.) 

Timpul de mărire nouă ne zimbește ; 
Numai soarta crudă de va părtini, 
Miîndra-mi cutezare, împărat voi fi ! 
Ah ! că n-am eu oameni astăzi demni de mine, 
Aș scăpa de lanţuri țările creştine ! 
Moartea dar să cază peste viaţa lor ! 
Care nu cred încă că un mic popor, 
Dar unit în lume într-o cugetare, 
Plin de viață, mindru de neatîrnare, 
Poate să triumfe! Sirbi, bulgari și greci, 
Te aşteaptă, țara, Dunărea să treci, 
Ca să se ridice! Ungurul cel tare 
Scoală de prin stepuri cetele barbare. 


Aşteptaţi să vie tot de la păgini, 
Ore nu mai sunteți de acum români ? 
(Un alt curier.) 


CURIERUL 
(dindu-i o carte) 
Sunt de la Racoți... 


MIHNEA 
(cu bucurie) 
Bine ai venit! 
(Cetind cartea.) 
Mă așteaptă... mîne eu voi fi pornit. 
(Curierul iese.) 


SCENA III 


(O cameră la Dicu Buicescu.) 
DICU BUICESCU, STROE CINDESCU, BADEA COMÂANEANU, 
POST. CONSTANTIN CANTACOZIN, DANCIU PIRIIANU, 
PREDA BIRSESCU etc. 


STROE CINDESCU 


Iată si Birsescu! Badea Comăneanu ! 
Preda logofătul, Danciul Pirîianu, 
Cei veniţi cu oaste, el precum şi noi 
Nu vor să deschiză turcilor război, 
Fără de cuvinte. 
(Preda Birsescu iese.) 

Nu vrem astă țară 

S-o vedem în prada tătarilor iară ! 


DICU BUICESCU 


Bine! Dar cu Mihnea cată să plecăm... 
Căci am dat cuvintul și să nu-l călcăm ! 


CONST, POSTELNICU 


Să umblăm cu dinsul pînă la ordie ; 
Dar nu mai departe... 


DICU BUICESCU 

Si asa să fie! 
Pentru mine unul, mă voi folosi 
De împrejurare, pentru a-l zdrobi. 
Două mari cuvinte inima-mi îndeamnă : 
Nu mai voi ca-n mina grecilor nedeamnă 
Să se afle sceptrul ! Nu poci să văz eu 
Turcii numind domnii în pămîntul meu. 
"Țara Românească mai este stăpînă ? 
Ori se-ncenușează sub a morţii mînă ? 
De sîntem o ţară, daca viețuim, 
S-arătăm că suntem si că nu murim! 
Daca nu mai suntem decit putrejune, 
Despre dreptul țării să-ncetăm a spune! 
Răsturnînd pe Mihnea ca pe-un trădător 
Către turci, s-alegem noi un domnitor, 
Un român... prilejul azi ne părtinește... 


CONST. POSTELNICU 
Cine la aceasta se împotrivește ? 


PIRIIANU 


Eu si iată lucrul. Schimbul de domnii 
Nu mai schimbă soarta tristei Românii ! 
Cu orice schimbare, din rău în mai rău, 
"Țara, pe mormiîntu-i pleacă capul său. 
Care este omul orișicare fie 

Dintre toți boierii bun pentru domnie ? 
Toţi si nimeni poate. Toţi cu tara sunt, 
Piîn' să nu ajungă domni p-acest pămint ; 
Dar de iau domnia, iată că se schimbă ; 
Sunt mai răi spre țară decit altă limbă. 


DICU BUICESCU 


Domnul cel de faţă este bun ori rău! 
E ales de ţară ! Iată gîndul meu. 

Nu numai atîta; dar prevăz rău mare 
In a lui iubire de femei... 


PIRIIANU 
Dar are 
Tara multe fiice spre a-l mulțumi ; 
Ele fără dînsul rele tot ar fi. 
DICU BUICESCU 
Dar d-o pune ochii pe a ta soţie, 
Pe a lui copilă, îmi vei zice mie, 
Tot aşa atuncea ? 
PIRIIANU 
Îmi voi răzbuna. 


COMÂNEANU 
Jur pe viaţă,-atuncea îl voi răsturna ! 
DORA BUICEASCA 
(intrind repede, cu sînul desfăcut și singerat, cu capul în dez- 
ordine) 
Răzbunare, Dicu ! 
DICU BUICESCU 
Ce ai? Spune, cine 
In a mea soție m-a-nfruntat pe mine? 
DORA 


Mihnea, domnul țării! Iată, mina sa 
A pătruns în sinu-mi ! 


BUICESCU 
Eu o voi usca! 
DORA 
Gura lui pe gură-mi a răpit prin silă 
Sărutări!... 
BUICESCU 


Pe viață! Ai să-i plingi de milă ! 


DORA 


De mai sunt eu demnă de iubirea ta, 

Nu o sunt datoare la voința sa; 

Ci virtuţii mele... 

BUICESCU 
Iată domnul mare! 

Cărui țara dase binecuvîntare, 

Astăzi cu-alte vorbe ne-a numit: mișei ! 

Azi, mi-aduc aminte, pe copii mei ! 

Căci nu vrem cu turcii ca să facem ceartă! 

Eu, mișel ?... o vorbă aspră și deşartă ! 
(Arătînd d-aproape sînul nevestii sale către boieri.) 

Iată-această soaţă !... Ea cu barbarie 

Fuse înfruntată ! Iată mişelie. 

Mine vine rîndul la nevasta ta !... 


PIRIIANU 
Fapta este crudă ! Si vom răzbuna 
Fratele de arme... 
TOȚI 
Dară... răzbunare ! 


Cei dinainte, DRĂGHICI, LOGOFĂTUL CANTACOZIN 


DRĂGHICI 
Ce se-ntimplă ! Sunteţi turburi ! Ce ginditi ? 


POST. CONSTANTIN 
Fiul meu, Drăghice,:domnul ce serviţi 
Face rele lucruri. 
(Arată pe Dora.) 


DRAGHICI 
‘Nu mai știu ce-oi zice : o, săracă țară ! 
Viaţa pentru dînsa este tot amară!” 
(Trage sabia.) 


Imi juraţi aice! Dacă mai păstraţi 
Inima, pe Dora să o răzbunați ! 
(Toţi trag săbiile și le încrucișează.) 
TOTI 
Noi jurăm ! 
DORA 
(la o parte) 
O, Drăghice dragă, cerul te aduce... 
Jur să-ţi dau eu ţie sufletul meu dulce ! 
DRAGHICI 
Alt domn să alegem ! 
BUICESCU 
Cine o să fie ? 
POSTELNICUL CONSTANTIN 
Omul cel de bine care să susițe 
Pacea și boierii. 
DRĂGHICI 


lară pe boieri ! 
Spune : să descarce tara de dureri. 
Să rădice neamul prin faptele bune, 
Mari şi cununate de înțelepciune ! 


PREDA BIRSESCU 
Cine este-acela ? Toți se cred că sunt 
Harnici să o facă... nu e dat cuvint. 
DRAGHICI 
Daca este asfel, unul eu voi spune... 
Pe Buicescu... 
BUICESCU 


Eu sunt încă june! 
Într-o mînă jună, sceptrul s-o slăbi ; 
Alţii mai cu merit voi puteţi găsi... 


CONST, POSTELNICUL 

Să nu vindem pielea ursului nainte 
Pină-a nu-l ucide !... 

PIRIIANU 

Dai bune cuvinte. 

Să scăpăm de dînsul, apoi să vedem !... 
Insă cu oștirea ce o să făcem ? 

CINDESCU 


Pînă la Teleajin să-i dăm orice pace. 
Odată acolo, vom spune ce-om face. 


ACTUL II 


SCENA L 


(Sub un cort în tabăra românească. Se văd corturi. Sentinela, 
ostaşi.) 


MIHNEA 

(singur) 
Iată ziua mare. Ori că ei să-nfig 
In război cu turcii sau că îi ucig. 
Gindurile poate au luat schimbare ? 
Să vedem, să facem încă o-ncercare ! 
Cu aceste trupuri ce nu pot simţi ! 

(Cheamă.) 


MIHNEA, UN ȘERB 


MIHNEA 


Toţi fruntașii oastii să s-adune-aci 1 
(Servul iese.) 


MIHNEA, PREDA BIRSESCU, VINTILĂ, căpitan de roșii, PIRVU 
VISTIERUL, ISTRATE POSTELNICUL si alți capi de oştire 


O, boieri ! Sosit-a ziua de mărire 
Să ia tara încă vechea-i strălucire. 
Nu viu a vă zice daca voi doriţi 

A vă bate; locul unde vă găsiţi, 

E un loc de arme, unde-a mea tărie 
Este mare, totul se supune mie 


Sau voinţei mele. Singur eu voiesc, 
Ceialţi se înclină şi îndeplinesc, 
Orice-mpotrivire sau orice trădare 
Este pedepsită cu descăpătare. 
Căci pe cît sunt oameni sunt şi chiar gîndiri, 
Şi d-ar ţine soarta unei mari oştiri 
De orice părere, asfel de oştire 
Ar peri îndată |... 
PREDA BRINCOVANU 


'Trebui o gîndire, 
O voinţă numai ; dar cînd capii toţi 
Sunt de o părere ce tu, doamne, poti 
Să n-o aibi, atuncea nu mai e trădare. 
Nu mai e pedeapsă de descăpătare. 


MIHNEA 
Limba-ţi este lungă! Si ţi-o voi tăia. 
PREDA BRINCOVANU 
Orice cap de oaste are limba mea! 
MIHNEA 


Preda Brîncovene ! Bagă seamă bine! 
Eu sunt domnul ţării, nu jucaţi cu mine ! 


PREDA BIRSESCU 


Adevărul este că vor fi puţini 
A lupta cu turcii !... Cîţiva din streini... 


MIHNEA 
Spune tu, Vintilă căpitane, bine 
A vorbit Birsescu ? 
VINTILĂ CĂPITANUL 


. Crede ca si mine!... 
Şi eu crez ca dinsii... 


MIHNEA 


i Si tu crezi asa, 
Pirvule vistiere ?... 


Cei 


PIRVU VISTIERUL 
Nu ne vom lupta! 
MIHNEA 

Dar știți voi ce ziceti ? Faceţi răzvrătire, 
Vă uniţi cu turcii spre a mea perire 
Și a ţării voastre. De ce tremuraţi 
Inaintea morții ? Nu sunteți bărbaţi ! 
Dar puteţi voi spune care bine mare, 
Care fericire astă viață are, 
De ţineţi la dînsa cu atît îndemn ? 
Omul perde oare tot ce are demn ? 
Zilele lui oare sunt acum plăcute ? 
Lacrima uscată ? Plingerile mute ? 
Sau că sub robie, inim-a-nghețat ! 
Si l-a vitei stare voi v-aţi degradat ! 
Voi sunteţi în țară cei mai mari ; dar care 
Este dreptul vostru la această stare ? 
Negreșit că dreptul celor care mor 
Cu armele-n mînă pentru tara lor, 
Căci aceste drepturi cît de mîndre fie, 
Cu atit mai aspru cer o datorie. 


PREDA BRINCOVANU 


N-avem d-arme frică, și am dovedit 

Cu armele-n mînă cînd a trebuit. 
Pentru ce boierii nu vor ca să vie ? 

Nu e pentru țară astă bătălie, 

E să mulțumească gîndul nesupus, 

Ce Racoți are, el priveşte-n sus ; 

Şi cu-a noastră mînă el voiește-a prinde 
Șerpele, d-aceea azi nu se aprinde 
Inima română, este un mijloc 

Care a să-arunce țara noastră-n foc. 


dinainte, BUICESCU, CINDESCU, DRĂGHICI 


MIHNEA 


Ei! boieri, ce ziceti ? Banul Brîncovanu, 
Cu vistieru Pirvul cum și căpitanu, 
Nu vor să se bată... 


BUICESCU 
(la o parte) 
Ce nesocotiţi ! 
Spun ce au să facă 
(Tare, către Mihnea.) 
Rău să nu gîndiţi, 
Doamne, de aceasta. Dau a lor părere, 
De mai mari în oaste, daca li se cere... 


MIHNEA 
Voi ginditi ca mine ?... 
BUICESCU 
Chiar d-am cugeta 
Alfel, încă suntem la voinţa ta ! 
MIHNEA 
Imi juraţi dar mie cum că vă veţi bate 
Astăzi chiar cu turcii ?... 
BUICESCU 
(încet, către banul Brincovanu) 


Zi ca mine, frate, 
Căci ne perdem viața. El e tare-aci !... 


(Către Mihnea.) 
Vom jura cu turcii de a ne lovi. 


MIHNEA 
(ia o cruce de pe masă) 
Vom jura cu toţii pe această cruce 
Ca să mergem astăzi unde ne va duce !... 
(Toţi repetează acest jurămînt.) 
(Mihnea către toți.) 


Si acum să jure toți soldații mei 
Pe această cruce !... Să ieşim la ei. 
(Mihnea iese urmat de cîțiva boieri.) 


BUICESCU, PREDA BRINCOVANU, DRĂGHICI, CINDESCU, 
BiRSESCU 
PREDA BRINCOVANU 
(către Buicescu) 


Ce-ai făcut, Buicescu ? 
BUICESCU 
Vei să ne omoare ? 
Jurămîntul nostru ne opreşte oare, 
Să dosim la pasa ? 
BANUL BRINCOVANU 
Dar nu e cinstit ! 
BUICESCU 
Bane Briîncovane ! Te-ai copilărit ! 
PREDA BRINCOVANU 
Nu înşel pe nimeni... 
BUICESCU 
(rădicînd umerii) 
E frumos a spune, 
Insă nu a face, ştii ce-i astă lume ? 
Lumea e lăsată spre-a o cîrmui 
Cei șireţi, ai știre, orice timpi ar fi. 
Sunt viețuitoare multe ; dar ştii bine, 
Că din toate omul toate-n jug le ţine, 
Căci din toate omul s-a deosebit. 
Omul e mai sprinten şi mai ipocrit. 
Mihnea va să mergem către munţi ! Să fie! 
Mergem și pe cale-trecem la ordie, 
Cu ostași, cu tunuri... Cînd acum aci 
Cine este sigur că nu ne-ar lovi! 
DRAGHICI 
Bine zice Dicu 
CINDESCU 
Mă unesc cu tine. 


BIRSESCU 
Unde e Buicescu și Birsescu vine. 
BUICESCU 


Dar să-mi dai cuvintul, că spre munţimergînd, 
Veţi veni cu toții în același gînd ! 
(Mihnea întră.) 


MIHNEA 


Au jurat ostașii să mă însoțească 
Către munti... Acuma toți să se pornească ! 
Mergeţi ! 


(Boierii ies.) 
(Singur.) 


Și acuma, alegatul meu, 
Prin înşelăciune, oaste-ţi aduc eu. 
Asfel mine încă, Mihnea o să-nchine 
Pentru sănătatea oștilor creştine. 
Cu Racoți... Visul ce eu am visat, 
Se îndepli! „eu voi fi-mpărat. 
Toți boierii ţării vin acum cu mine. 
Dumnezeu va face ce va ști mai bine. 


MIHNEA, ODOR CĂPITANUL întră 


ODOR CĂPITANUL 
Doamne ! toţi boierii fără a tăbări, 
Au fugit la pașa spre a te piri... 
MIHNEA 
Să-i gonească-n urmă ! 


ODOR CĂPITANUL 
Cine să-i gonească ? 
A fugit mai toată oastea românească ; 
Au fugit cu toții ; singur ei te las. 
Numai eu cu ceata-mi încă am rămas ! 
Doamne, ce vom face ? 


fa BLO ESA PUBLICA- 


MIHNEA 


Lucrul nt dezmeardă ! 
Sceptru-mpărăţiei Mihnea o să-l piardă ! 


Cei dinainte, COPILUL DIN CASĂ 


COPILUL DIN CASĂ 


S-au văzut tătarii dincolo pe maluri. 
Pe cîmpia verde vin ca niște valuri 
Repezi. Turcii încă ne-au înconjurat. 


MIHNEA 


O, boieri, voi tara ati înjunghiat, 

Nu pe Mihnea grecul ! Omul azi ori mîne 
Piere; însă țara, după domn, rămîne. 
Iată ce nu întră în al vostru cap! 
Întristate gînduri inima îmi sap ; 

Oh ! această țară nu era făcută . 

Ca să fie-n lanţuri! şi iat-o perdută ! 
Acei ce domină pe acest popor, 

Nu au conștiința datoriii lor ! 

Nu mai e scăpare !... ce voi face oare ? 
A minţit această neagră vrăjitoare 

Cînd împărăţia mie îmi vestea !... 

Astăzi nu sunt sigur nici de viața mea. 
Să mă duc la pașă ? Iată-o cugetare !... 
Știu ce îi voi spune... eu sunt încă tare... 


ODOR CÂPITANUL 
Doamne ! tei vei perde !... Te duci la omor... 
MIHNEA 


Apărîndu-mi viața împotriva lor... 

Voi veniţi cu mine... Neagra vrăjitoare 
N-a putut să minţă... Vezi colo pe soare 
E un nor ?... Vezi încă ? Trece, a perit, 
Soarele mai mindru lumii a zimbit. 


SCENA II 
(Sub cortul pașii.) 

VISTIERUL PI]RVU VLĂDESCU, CADER-PAŞA, AGA BİR- 
SESCU, VINTILĂ CĂPITAN, ISTRATE POSTELNICUL, BADEA 
VĂTAFUL şi căpitani, ofiţeri d-ai pașii 
(Toti boierii împreună cu capetele goale. Pașa pe divan.) 


CADER-PAȘA 
Ce vreţi voi, raiele ? 


PIRVU VLĂDESCU 


Paşa strălucite, 
Faptele-ți măreţe sunt la noi venite !... 
Anii tăi să fie lungi și luminoși ! 

Noi suntem ai Porții cei mai credincioși 
Din boierii țării ; dar să aibi de ştire, 
Mihnea către tine vine cu oştire, 

Ca să te lovească, cu Racoţi-unit. 

Noi, plecînd cu oastea, iată am venit 

Să plecăm cerbicii sub a ta putere, 

Să ne scapi de Mihnea... tara cu el pere. 


CADER-PAȘA 


Asta nu se poate !... Voi îl bănuiţi ?... 

Ştiu că totdauna voi vă tinguiţi 

Despre domnii ţării !... Alţi ostaşi să vie 

Ca să mărturisească fapta Mihnii, mie. 
(Face semn către ofițeri, care ies să aducă ostași români.) 


AGA BIRSESCU 
De nu va fi asfel, capul să ne tai! 
Am venit cu tunuri, amuniţii, cai... 
Cei dinainte, ostași români 
PAȘA 
Mihnea, domnul vostru, zis-a oare vouă 
Să combateţi turcii ? 
UN OSTAȘ 
Asta zis-a nouă. 


ALT OSTAȘ 
Am jurat cu toții, asfel a voit. 


PAȘA 

E destul! Vă duceţi! 
(Ostașii ies.) 
Cei dinainte 


PAȘA 
Nu am fost gindit 
Să se schimbe Mihnea ! 
Oaste să pornească 
Despre riu! 'Tătarii calea să-i oprească ! 
Să-l aducă aicea astăzi mort ori viu !... 


MIHNEA 
(intrind) 
Nu e trebuință, căci eu însumi viu... 


PAȘA 
(cu mirare) 
Mai cutezi de faţă ? 


MIHNEA 


Asta dovedeşte 
Că minciună spune cel ce mă pirăște. 
Iată ce se-ntimplă : cînd am vrut să vin, 
Cu ostiri nainte-ţi ca să mă inchin, 
Aști boieri ai ţării nu au vrut să vie, 
Ca să nu purceadă la vreo bătălie. 
Sunt ajunși cu leşii. Silă le-am făcut 
Să-i aduc aice. Eu m-am prefăcut 
Că pe turci voi bate, nu pe unguri, dară 
Vor veni cu mine, căci să ştii sub soare, 
Nimeni nu urăște mai mult decit ei 
Oastea-mpărătească : jur pe anii mei ! 

(Apropiindu-se de pașa.) 


Patru saci de aur ţi-am adus din țară !... 


PAȘA 
(către ofiţeri) 


Pe boieri să-i scoateţi de aici afară ! 
Meargă pe acasă !... 


(Boierii ies.) 
(Către Mihnea.) 
Tu rămii aici, 
Cei dinainte, afară de boieri 
PAȘA 
Patru saci de aur oare tu îmi zici ? 
E puţin... 
MIHNEA 
Alți patru îţi voi mai trimite... 
Mai tirziu... 
(Oodor intră cu oamenii care cară sacii.) 
PAȘA 
Afară de o mie vite... 
MIHNEA 
Orice vrei... Dă-mi însă oaste împărătească 
Să mă apăr! 
PAȘA 
Ai orice voiești, 
Numai ține vorba! Să nu rătăciţi ! 
MIHNEA 
Aşti boieri de țară, ei au avuţie !... 
Şi să poci a-i prinde ! 
CADER-PAȘA 
Ce vei tu, să fie! 
MIHNEA 
(ieșind, dupe ce a sărutat mina pașii) 


Doamne, totdauna credincios voi fi ! 
(La o parte.) 


Şi acuma, moarte, vino a lovi! 


SCENA III 


(Sub cort în tabăra Mihnii.) 


MIHNEA, ODOR CAPITANUL 


MIHNEA 


aT 
Răzbunarea noastră caută să fie 
Mare ! D-ocamdată ei au ca să vie 
Să mi se închine: o să mă prefac. 
Voi deocamdată cu ei să mă-mpac, 
Ca să poci a-i strînge toţi pe lîngă mine. 
Insă cu Vlădescu am să fac mai bine. 
(Către niște beșlii turci.) 


Voi să vă ascundeţi dupe cort, armaţi ! 
Cînd voi face semnul, să înjunghiaţi 
Omul ce voi zice! 

(Pirvu Vlădescu întră.) 


MIHNEA 


Iată si Vlădescu. 
(Bătu în palmă, beșliii vin.) 


Iată omul vostru. 
Faceţi datoria ! 
a 


(Beșliii cad asupra lui Vlădescu și îl ucig. Istrate postel- 
nicu fuge din cort și se ascunde în pădure.) 
(Un ostaș îi dă o scrisoare.) 


MIHNEA 
(citește) 
„Vin la cercetare ! Brincovanu este 
In Tîrgovişte, unde dă la toţi de veste 
Că eşti prins. El umbla tronul a lua. 
Este timp, grăbeşte, spre a-l fărima ! 
Buicescu.“ 


Iată că Buicescu făcu o trădare. 
Pentru astă faptă merită iertare. 
Oameni de credinţă și neschimbători, 
Nu vă este locul lîngă domnitori, 
Voi n-aţi face astfel, ati muri mai bine. 
+ Are dreptul domnul care-a tras la sine 
Toți ambitiosii ! Ei sunt schimbători ; 
Insă caracterul lor de trădători 
Face al lor merit lingă tron ; dar cine 
Se aude-afară ? Acolo, vezi, vine. 
Du-te, Dincă Sîrbu, tu, armas al meu, 
Preda Brîncovanu este cel mai rău, 
Mergi şi îl ucide ! 


MIHNEA, ODOR 
MIHNEA 


Ia pe turci cu tine. Unde vei găsi 

Pe Birsescu aga, îl vei curàti ! 

Pe vătaful Badea, însuși pe Istrate, 
Unde îi vei prinde, tu îi vei abate. 
Căpitan Vintilă este de temut: 
Niciodată singur el nu s-a văzut ; 
'Tot de ai săi roşii el să înconjoară ; 
Şi cu toate-acestea el cată să moară ! 


ODOR 
Asfel eu voi face, 
MIHNEA 


Iată cei dintii 
Morți. Începe moartea. Eu la turci rămii. 


SCENA IV 
(O cameră în palatul domnesc din Tîrgovişte. Sărbătoare, muzică, 
danțuri. La rădicarea pinzii se văd dănțuind danţuri naţionale 
bărbați și femei.) 
PREDA BRINCOVANU, RADU FĂRCĂȘANU 


BRİNCOV ANU 
(vorbind cu Fărcășanu) 


Asfel, Fărcășane, Mihnea nu mai este 
Sau că este-n lanţuri dupe noua veste 
Ce-a sosit acuma... 


FÂRCĂÂȘANU 


Timpul a venit 
Să fii domn în țară. 


BRINCOVANU 
Vezi că am gîndit ?... 
Am dat bal la curte în această sală... 
Mulţi mă-îmbărbătează, dacă nu mă-nșală ? .. 
(Dănțuitorii să retrag în camera de alături.) 
De Buicescu încă eu am auzit 
Că vinează tronul ? 


FARCASANU 


El; dar n-a voit, 

Sub cuvint că-i june. El nu-i prea iubit 
De boieri... 

BRINCOVANU 
Boierii sînt... Dar ne ascultă 
Cineva... Să mergem unde-i lumea multă !... 

(Ei se depărtează.) 
(Vin Buicescu și Dora.) 


BUICESCU, DORA 


BUICESCU 
Dora — iată Preda... Bine ni s-a spus, 
Că-așteptind domnia, el aci s-a pus 
Ca un domn... vezi colo, toţi lui se închină ! 
De dorinți nebune inima-i e plină. 
Ei nu ştiu că leul lanţul a zdrobit... 
DORA 


De această faptă Mihnii ai vestit ? 


BUICESCU 


Dora ! lată preţul iertăciunii mele. 
Asta, ştiu, iti strică gîndurile tele. 


UN BOIER 
(în fund, către Brincovanu) 


Oaspeți ! Să trăiască Preda Brincovanul, 
-Noul domn al ţării ! 


ALT BOIER 


A perit tiranul... 
Tronul ţi se cade L : ~ 


BRINCOVANU 


Frați ! Vă mulțumesc ! 
Facă cerul numai ca să viețuiesc... 


BUICESCU 


El primeşte toate vorbile ce strică 
Oaspeţii cu dinsul ! Draga mea Dorică... 
Ce mai zici ?... 


DORA 


De dînsul eu nu mă ciudesc, 
Cit d-acei nemernici ei îl măgulesc. 


BUICESCU 


Asta este lumea, robii și stăpînul 

O formează. Dora, mai dezbracă-ţi sînul 
Încă d-un vis dulce despre muritori ! 
Smulge pîn’ la una ale lui dragi flori ! 
Perde despre oameni orice gînduri bune ! 
Toți avem în viaţă cite-o slăbiciune ; 
Unuia îi place ca să fie sus, 

Altuia îi place de a fi-supus. 

Intre doi dintr-înşii, cel ce s-umileşte 
Este numai robul; el se înjosește ! 

EJîi dă puterea ; cată d-a alege _ 
„Între două rele şiiţi jur pe lege, `" 
Între amiîndouă, eu tiran mă fac. 


Dorul vieții mele cată 'să-l împac. 

Cată să iau tronul cu-orice preţ, nu-mi pasă ! 

Fără strălucire, viața mă apasă ! 

Ca să-ajung la seopu-mi, eu pirăsc, omor... 
BRÎNCOVANU 

(în fund) 

Eu aș sparge lanţul astui bun popor. 

Aș scăpa îndată tara de hrăpire... 
FĂRCĂȘANU 

Binecuvintată fie-a ta gîndire ! 


PREDA LOGOFĂTUL 
"Ziua o să vie, fie voia ta! 
Pentru-aceste fapte cerul voi ruga. 
(Ei trec.) 
FARCASANU 
Unde sunt boierii, pe domn sà numim ?... 
BUICESCU 
Mihnea e pe tronu-i, şi să nu glumim! 
PREDA 
Mihnea e pe tronu-i ? 
BUICESCU 
A găsit iertare 
La Cader... şi astăzi este şi mai tare! 
FĂRCĂȘANU 
Rău de tot ! Ce facem ? 
PREDA 


și ° Banul ce credea 
Că-o să ia domnia ! Ah! pre viața mea! 
Lucru-i de minune ! 


BRINCOVANU 


Ah ! Buicescu aice ! 
(La o parte.) 
A venit el oare planul meu să strice ? 


PREDA LOGOFĂTUL 


Ştiţi ceva nou, bane zău, domnia ta 
A perit ca fumul ! 


FARCASANU 
N-o să poci uita 
Balul d-astă-seară ! Bane, dat de tine, 
Ca să ai domnia ! lață-te ca mine 
Şi ca toată lumea, simplu muritor ! 
(Ride cu hohot mare.) 
PREDA LOGOFÂTUL 
(imitindu-l) ` 
Eu aș sparge lanţul astui bun popor! 
(Brincovanu trece înainte.) 
Cei dinainte, afară de Brincovanu 
FÂRCĂȘANU 
Asfel pere totul în această lume ! 


BUICESCU 


Dar purtării voastre nu îi daţi-un nume ? 
Ce fel? Adineaori voi îl măguleaţi 
Şi acuma rideti şi îl sfișiaţi ! 


Cei dinainte, DINCĂ ARMAȘUL 
DINCĂ 'ARMAȘUL 
Oare-aici se află Preda Brincovanu ? 


BUICESCU 


Pe aici, te uită... 
(Către niște servi.) 


` ` Arătaţi pe banul! 


FĂRCÂȘANU 
Şi-a perdut domnia şi e supărat !... 
DINCĂ 'ARMAȘUL 
(către Buicescu) 
Moartea mă urmează în acest palat. 
BUICESCU 
Inţeleg !... grăbește, căci această lume 
Astăzi se închină, jură p-al său nume ! 
DINCĂ ARMAȘUL 
Lovitura noastră va veni curînd 
Şi. va fi dibace !... Suntem la un gînd. 


Cei 'dinainte, BRINCOVANU 


DINCĂ, ARMAȘUL 

(către Brincovanu) 
: n, 
Am a-ţi spune-o vorbă... Poţi să vii cu mine 
Colo în cămară ? Pentru al tău bine !... 


BRINCOVANU 
Ce se mai întîmplă ? Poţi a-mi spune-aci. 


DINCĂ ARMAȘUL 

t „m "De domnia ţării cată a-ţi vorbi... 

Sunt trimis de pașa... 

BRINCOVANU 
Viu atunci îndată ! 
(Ei întră amindoi în altă cameră.) 
(La o parte.) 

Inima de grijă-mi este-mpovărată ! 

Ce mă vrea acesta ? Ce va a-mi vorbi ? 

Şi de ce acuma nu-mi vorbește-aci ? 

Vreo cursă oare mie el întinde ? 

Un fior mă cearcă ! Fruntea mi s-aprinde.,. 

(Merge după armașul.) 


BUICESCU 
A lui banu viață e destul de rău! 
Nu mai dau nimica pentru capul său! 
(La o parte.) 
O ! tirane Mihnea, să nu stai pe cale... 
Varsă riu de sînge pe această vale 
Ce să cheamă lumea, farămă mereu, 
Capete ! Fă-mi scară ca să mă urc eu. 
Tirania crudă nu mă înspăimîntă, 
Ea va naşte mine răzbunarea sîntă, 
Voi veni îndată ca răzbunător 
Și purtat pe brațe de acest popor. 


DORA 
Ce zici? Unde este banul ?.. a perit? 
BUICESCU 
Daca dupe moarte tot s-a mîntuit, 
Nu mai vezi pe banul ! Fii încredinţată ! 
DORA « 
Oh ! de negre gînduri sint împovărată ! 
BUICESCU 
De iubeşti demnia și de vei să-o prinzi, 
Caută tărimul unde paşii-ntinzi 
E un loc de sînge între tron și tine, 
Trebuie a-l trece... Dora, fă ca mine. 
(Tare.) 


Am o presimţire că prea bunul ban 
O să fie jertfa domnului tiran. 


FÂRCĂȘANU 


Să fugim îndată !... Cine ne răspunde 
Că a noastră moarte ordinu-i n-ascunde ? 


DINCĂ ARMAȘUL (apare galben si arată ușa deschisă unde 
este Brincovanu mort.) 
Banul Brîncovanu nu va mai sufla... 
Asfel Mihnea-Vodă știe-a-și răzbuna ! 


ACTUL III 


SCENA [I 
(O cameră la Buicescu.) 
BUICESCU 
(singur) 

Patru inși periră ! Patru mai puţin 
In a noastră luptă ! Drumul e mai lin. 
Mai rămîne unul : dar acesta-i tare; 
Simpatia ţării pentru dînsul are, 
Ast'bătrîn postelinc ce îl întîlnesc 
Cu cinci fii în cale unde nu gindesc! 
Îi voi smulge viața prin a Mihnii mînă. 

(Pe ginduri.) 
Încă-o crimă 1... Tremuri, mizeră ţărină ! 
Tremuri !... Niciodată nu vei fi nimic !... 
'Tremuri la o crimă ! Mergi, o, suflet mic! 
Fii obiectul lumei, de despreţuire ! 
Peri în noaptea vieţii fără de mărire ! 
Asta nu se poate !... Să fiu sau să per! 
Sîngele se spală : e apă sub cer. 

(Intră Dora.) 

BUICESCU 

(către Dora) 
Constantin bătrinul stă în a mea cale 
La domnie, piară dar umbrele sale 
Dupe faţa lumii ! Mă duc să-l pirăsc 
La tiranul ţării. Oh ! cît îl urăsc ! 

DORA 

(cu spaimă) 
Cruţă pe bătrinul ! Mina răzbunării 
Să nu îl atingă! E] nu este rău... 


BUICESCU 


Îndurarea întră în sufletul tău, 

Omul naște singur în această viață, 

El isi însuşeşte toate ce răsfață ; 

Deci ca să le aibă, cată-a despoia 

Pe ceialți de ele, știi tu, Dora mea? 
De acolo vine că aici în lume 

Oamenii nu-ţi iartă ca să ai un nume, 
Stimă, stare, fală ; ei nu-ți vor ierta 
Nici să n-ai nimica, nici să ai ceva; 
Eşti ceva, te surpă, nu ești, te umilă; 
Dar mai bine este, tînără copilă, 

Să insufli ura şi să fii ceva, 

Decit tu să suferi umilinţa sa. 

Voi să-nsuflu ură, voi fi domn în ţară, 
Cine-mi stă în cale, voi face să piară... 
Însă mai nainte poate ca să fiu 
Vornic mare astăzi... miine-a fi tirziu. 
Vei să-mi fii, tu Dora, azi ajutătoare ? 


DORA 
De ce nu! 


BUICESCU 


Ideea e cutezătoare... 
De la tine-atirnă... 


DORA 
Spune ce voiești ? 
BUICESCU 
Scrie ce-ţi voi zice ! 
DORA 
(puindu-se la masă să scrie) 
Iată, ce dorești ? 
BUICESCU 
(dictind) 


Vei să crezi, o, doamne, cele zise mie, 
Fă pe Dicu vornic! 


DORA 
(cu minie) 
O, ce nebunie! 
Nu poci să-o scriu eu. 


BUICESCU 


Daca e cu voia bărbatului tău ? 
Tu nu vei fi doamnă, Dora niciodată ! 


DORA 


Dicule Buicescu ! Tronul te îmbată, 
Pînă să întuneci raza frunții mele ? 
Cerul îmi urseşte mie zile rele 
Intr-această lume ! Dicu, tu îmi zici 
Asfel de cuvinte ! Tu ce încă-aici 
Într-această casă mi-ai jurat, odată, 
Că-mi vei smulge viața, daca vreodată 
As uita credinţa către soțul meu t... 


BUICESCU 


Este amăgire... scrie ce-ţi zic eu! 

Tu ești încă simplă !... Viața pentru tine 
Este încă lume de visări streine? 

Dar rădică vălul ce-a acoperit 

Lumea !... Cercetează-i fundu-i aburit !.., 
Nu vei fi tu, Dora, ceea ce deschide 
Astă cale ; nimeni încă n-o va-nchide. 
Ai pretins tu oare lumea să-ndreptezi ? 
Să-o faci, Dora, asfel, după cum visezi ? 
Te păleşti cînd sotu-ti vine şi își zice 
Ca să faci un lucru într-un scop. ferice. 
Mine la aceasta să nu mai gîndești. 
Vorbe trecătoare ! Voi să-l amăgeşti, 

Să nu ţii la vorba dată ! Nu ai frică! 
Nu te-ndatorează, Dora, la nimică ! 


DORA 


(la o parte) 


Cînd aș scri eu asta şi al meu Drăghici 
Ar afla? 


BUICESCU 

(la o parte) 

E încă de lucrat aici. 
Astăzi o voi duce la o casă mare 
Unde o să guste roadele amare 
Ale umilinţii ce acei avuti 
Ne păstrează nouă ce suntem căzuți. 

(Către Dora.) 
Să te faci frumoasă, Dora, astă-seară... 
La spătarul Udrea e bal mare iară. 
Cată să ne ducem !... 

DORA 
(cu bucurie) 
Bal ?.. Te însoțesc! 

A ! ce fericire! O să dănțuiesc?... 

BUICESCU 

(la o parte) 
Este încă jună și prea mult frumoasă, 
Dora, ca să fie ea ambițioasă. 

(El iese.) 


DORA 
(singură) 


Sunt mai multe zile, poate as fi scris; 
Astăzi viaţa are farmecu-unui vis ! 
Oh! Drăghici mă-ncîntă !... 


DORA, DRAGHICI 


DRAGHICI 
Dulcea mea Dorică, 
Ce ai zis, îmi spune! 
DORA 


Taci ! Îmi este frică!... 
Nu am zis nimica... lar d-am zis ceva, 


Să nu lase urmă pe inima ta, 
Pe-a ta amintire decît ca o boare 
Ce pe flori în noapte trece, apoi moare. 
Am visat... vat gindul zboară ne-ncetat, 
Trece de hotarul ce i-a însemnat 
Mintea între lumea cea adevărată 
Şi acea de vise! D-ar vorbi vrodată 
Cum el se gîndeşte, omu-ar fi privit 
Ca nebun... 

(i întinde mina.) 
Si acuma, bine ai venit! 
La spătarul Udrea e bal astă-seară. 
Mergi ? Noi ne vom duce. 


DRĂGHICI 
Ce ? El dă bal iară! 
Voi veni !... Dar lasă balul ! Să vorbim 
Altele ; de tine. Mine o să fim 
Despărțiţi, căci domnul mă trimete mine 
La Racoți, prinţul... Inima-mi rămine 
Lingă-a mea Dorică... 
DORA 
Mine, vei pleca ? 
Ce să faci acolo ? Si cit timp vei sta ? 
DRĂGHICI 


Mihnea nu se lasă de a lui părere 
Să lovească turcii... E] oștiri îi cere. 


DORA 
Vei să-ţi spui un lucru? Nu îmi pare rău: 
Acel gînd îl surpă dupe tronul său, 
Și atunci... 


DRĂGHICI 
Buicescu va fi domn în ţară. 
DORA 
(la o parte) 
Iată o gindire ce nu-mi pare-amară !... 


pri 


DRĂGHICI 


Asfel să ne-ntoarcem la mai dulci gîndiri ; 
Către ale tele fermece, iubiri, 

La aceşti ochi lîncezi ce răpesc privirea, 
Unde se îngînă dulce fericirea, 

Cu ce ai mai dulce, mai desfătător! 

Ei dau mie viaţa din lumina lor. 


DORA 
Vei să taci ?... 


DRĂGHICI 


Vai ! Daca viaţa ce se duce 
E un vis, mă lasă să visez eu dulce, 
Să visez de tine... căci p-acest pămînt 
Nu-i nimic mai fraged, mai frumos, mai sînt. 
Lasă să se-ntrune lumea cea nebună, 
Într-o sferă tristă unde se adună 
Norii de griji aspre !... şi nu te gîndi, 
O, frumoasă Dora, decit a iubi. 
Cei care să luptă să-ndrepteze-o lume 
Fără îndreptare, ca să lase-un nume, 
Şi-ntre cei ce-o uită d-amor dulce beti, 
Dragă, cei din urmă sunt mai înţelepţi ! 


DORA 


Din aceste vorbe tu iti faci o fală, 
Ai înclin spre viața cea materială ; 
Omul naşte-n lume spre a se jertfi 
Pentru-un bine public. 

DRĂGHICI 

Naşte a iubi. 

Ah ! iubirea dulce, cu mînă de rouă 
Zilele cu ruje ne-mpleteşte nouă 
Si cînd moartea vine, zicem am iubit ! 
Cela ce iubeşte, singur a trăit. 
Nume şi mărire, roade-amăgitoare 
Ale suferinței sub al vieții soare, 
Nu se sting şi ele pe acest pămînt? 
Mai ferice este cel ce în mormînt 


Merge, și dispare după ce adună 
Florile iubirei pe o gură jună! 

DORA 
Taci ! Aceste vorbe capu-mi amețesc ! 


DRĂGHICI 
De ce nu poci spune, vai! cît te iubesc?! 
Vorba nu-i destulă, ea e ca penelul 
Ce ne trage chipul, pe o pînză, felul, 
Și trăsura numai chipului se scot; 
Dar lipseşte viaţa ! şi lipseşte tot. 
Cînd să ia o formă, sînta mea iubire, 
Ea s-ar face-un soare! 


DORA 
Ce închipuire ! 
DRAGHICI 
Dora mea frumoasă ! Zi-mi că mă iubești ! 


DORA 
Ce-am făcut eu oare ca să te-ndoiești ? 


DRĂGHICI 
Eşti nepăsătoare ! 


DORA 


Sunt femeie jună. 
Ah! sfiala este singura-mi cunună 
Ce atrage-amorul dulce, către ea, 
Daca o voi rupe, ce voi mai putea ?... 
Însă cine vine ? 


DRAGHICI 


Asfel dar deseară 
La spătarul Udrea o să te văz iară ! 
Mine plec... îmi pare că un fer, cu clin, 
Îmi atrage-afară inima din'sîn. 
Dar te las, o, Dora, Dora mea curată ! 


DORA 
(la o parte) 
Dicu va să piarză pe bătrinu-i tată. 
El nimic nu știe, voi cerca să-l scap, 
Pe cînd Dicu și-alții lîngă domn îl sap... 


SCENA II 
(O sală de bal la Udrea Spătarul. 


Sala luminată; bârbaţi și femei in vestminte de bal; șerbi 
îmbrăcaţi arnăuțește.) 
BUICESCU, DORA 
SPĂTAREASA MARIA, UȚA LOGOFETEASA 
(Buicescu si Dora vin.) 


BUICESCU 
(către spătăreasa Maria) 
Eşti aşa frumoasă, că o să te cert... 


(Spătăreasa salută.) 
(Către Dora.) 


Lîngă spătăreasa este-un loc deșert. 
(Dora șade alături cu spătăreasa Maria, toate femeile exprimă 
supărare.) 
DORA 
(către spătăreasă) 
Da, e mult timp, dragă, de cînd nu mă vede 
Nimene prin baluri ! 
SPATAREASA 
(cu ironie) 
Asta, zău ! se vede! 
VASILE CIMPINEANU 
(către mai mulți) 
Cit e de frumoasă Dora! Vă uitaţi! 
SPĂTĂREASA 
(către Uta logofeteasa) 
N-auzi cum se miră toţi aceşti bărbaţi, 
Spune că-i frumoasă !... 


UTA LOGOFETEASA 
E nesuferită ! 
Nu au gust bărbaţii. Dora e urită. 
(Spătăreasa Maria sopteste la urechi vătafului de casă.) 


SPĂTĂREASA MARIA 
Spune ce tu ştii !: 


VĂTAFUL 

(către Dora) 
Jupineasă ! Locul nu poti ca să-l ţii. 
Lîngă spătăreasă, acest loc aşteaptă 
Altă jupîneasă de întiia treaptă, 
Cu bărbat la curte. Eu iertare-ți cer; 
Dar Buicescu este numai un clucer !... 
Cată să lași locul !... 


DORA 
(miniindu-se și ridicîndu-se) 
Oh ! dar ce rușine... 
(Mergind spre Buicescu.) 
Sufer ! Dicu, unde m-ai adus pe mine? 
Voi să plec îndată! 


BUICESCU 


Fă cum este bine. 
Să opreşti scandalul, vezi, toți ne privesc! 


DORA 

(şezind) 

Doamne ! ametesc !... 

Ochii toți mă cată !... 
(Cavalerii învită damele la danţuri.) 


BUICESCU 
(la o parte) 
Cea dintii urmare 
Fuse crudă !... Mine voi găsi schimbare 


În a sa gîndire, mine ea va scri 
Domnului... 
(Către Dora.) 


Tu Dora, nu vei dănţui ? 


VĂTAFUL 
Cată înainte ca să dănțuiască 
Cele mari !... 
DORA 
(la o parte) 


Viaţa omenească.! 
Lume! tu ești:crudă! Lovitura-ţi tare... 
Nu-o să vii odată zi de răzbunare ? 
Să calc sub dispreţu-mi astă lume rea! 
Vijelia naşte în inima mea ! 
(Către Buicescu.) 
Nu mai şez aicea! 


BUICESCU 
Să plecăm îndată ! 


(Ei ies.) 
Cei de mai-nainte, afară de Dora si de Buicescu 


SPĂTĂREASA 


V-a plăcut lovirea ? Ea e meritată ! 

Este potrivită cu-ndrăzneala sa. 

De un timp încoace astă jupîneasă 

Îşi înalță fruntea de împărăteasă. 

I-a intrat în capu-i fumuri nebuneşti 

Să se facă doamnă ! Ce nici nu gîndești ! 
Crede că-i frumoasă şi amăgitoare 

Şi că toată lumea l-a ale ei picioare 
Cată să se plece!... 


UTA LOGOFETEASA 


Naște-n capul ei 
Fumuri de domnie ! Pe copiii mei! 
Nu mai şez în țară, cind ar sta să vie 


Unul ca Buicescu încă la domnie. 
Dacă vreodată Mihnea va cădea, 
Tu să ne fii doamnă, Mărioara mea! 


UDREA SPĂTARUL 
(către spătăreasă) 
Voi să știu, Maria, ce greșală are 
Dora, de o farămi fără încetare ? 
Este o femeie intrigantă, rea, 
Este fără cinste, spune, draga mea ! 


SPĂTĂREASA 
(luîndu-l la o parte) 


Este fără cinste ? mă întrebi, spătare ? 
Astă vorbă încă face-a mea mirare ! 
Cinstea ei privește pe bărbatul său. 
Cînd la unii oameni le voim noi rău, 
Crezi tă că o facem căci nu au virtute ? 
Aste daruri mîndre toate rămîn mute, 
Interesul nostru singur ne-a-nsuflat 
Simpatii sau ură ; omul degradat 

Este o comoară, care ne răpește 

Cu nesăturare, cînd el ne servește. 

Însă aibă daruri ca un semi-zeu, 

Daca nu ajută interesul meu, 

N-are simpatia-mi !... Are-n gînd să fie 
Doamnă !... Cum iti pare că-o să-mi placă mie ? 
Să lăsăm aceasta ! Timpul a venit 

Să se curme balul, Ce ai pregătit 
Pentru adunarea care o să vie? 


SPĂTARUL UDREA 
Dupe bal toţi capii au aici să fie. 
Iată, lumea pleacă !... 
(Oaspeţii se duc.) 
SPĂTĂREASA 


Lasă-i a pleca ! 
Dar ei plec cu toţii ! 


SPÂTARUL 
Se vor înturna 
Cei ce sunt în taină, 


SPĂTĂREASA 
Numai să nu vie 
Printre dinsii alții... 


SPĂTARUL 
Nimeni n-o să fie 
Din streini ! Sunt încă șase neofiţi, 
Căpitani de oaste ce, nemulțumiți 
De purtarea Mihnei, vor ca să-l doboare, 
Și mă cer pe mine... 


SPATAREASA 
Eşti tu sigur oare ? 

Nu știu ce voi zice, dar eu bănuiesc, 
Cei ce te tămiie, toţi nu te-iubesc. 
Ei.cu tine umblă să se folosească - 
Spre căderea Mihnei, să te părăsească 
După-a lui cădere ! Fii înștiințat ! 
Fiecare ceată are-un candidat ! 
Apoi, vrei “a-ți spune, n-au voință multă 
Ca să-i legi la caru-ţi ! Dragul meu, ascultă, 
Vei ca să ai tronul prin închinăciuni 
Și cerşetorie ? Cată să-i supuni, 
Cu a ta voinţă ce vei şti a naște. 
Tronul se răpește, dar nu se cerșaşte. 
Ai oștirea-n miînă-ţi, cată să-i vestești, 
Că de nu te face, singur te numești ! 


SPĂTARUL UDREA 


În oricare faptă, caută a pune 

O măsură mare de înţelepciune. 

Ca să-arăt voinţa, timpul n-a sosit; 
Ursul în pădure încă nu-i rănit, 

Și să-i vindem pielea, mi se pare mie 


Asia sa sà cazà Mihnea din domnie. 
1... 


SPATAREASA 
Dupà bàtaie multi se zic voinici ! 
Dar aceastà noapte ei nu ies d-aici 
Fàrà ca sà spuie cu incredintare, 
Cà te vor alege la orice-ntimplare. 
(Conspiratorii încep să vie.) 


SPĂTARUL UDREA 
(către dinșii) 
Pace cu voi fie! Oaspeți... naintaţi 
(Către spătăreasă, tare.) 
Vezi, femeie, cei dintii bărbaţi 
Din această țară ? Inimi înfocate, 
Nobile ca dorul ţării, ce-i străbate ! 
(Către dinşii.) 
V-aşezaţi pe jeţuri !... 

(Alţi conspiratori sosesc.) 
SPĂTARUL UDREA, SPATAREASA MARIA, DANCIU 
PIRIIANU, STROE BIRSESCU, COMÂNEANU, DRAGIIICI, 
conspiratori 
DANCIU PIRIIANU 

Ei, boieri veliţi, 
Şi voi fiii ţării cei aici veniţi 
Pentru-o mare faptă ! Este cunoscută 
Vouă starea țării ? Tara e căzută 
Gu desăvirșire, și-acest Mihnea rău 
A venit să-o puie în mormîntul său. 
MIHNEA 
(la o parte, către Odor) 
Auzi tu, Odoare, el cum mă loveşte ? 
O să-i sfarăm gura !... 
PIRILANU 
(urmînd) 


Răul se lăţeşte... 
Dar de ce voi spune lucruri ce se ştiu? 


Iată planul nostru, să se prinză viu 
Domnul şi să-l scoatà din hotar afară... 

SPĂTĂREASA MARIA 
Să aleagă-ndată un alt domn pe ţară. 
Dar de mai nainte domnul ce va fi... 
Cată a se spune şi a se găsi. 

STROE BIRSESCU 
Vorba ce se zice, are-nțelepciune, 
Adunării voastre viu a o propune! 
MAI MULȚI 

Bine! 


COMĂNEANU 
Să numească chiar pe candidaţi ! 


SPATĂREASA MARIA 


Candidaţi ?... Dar oare sunt mai mulţi bărbaţi 
Ce pretind ? 

(Către spătarul.) 
Fii harnic ! Vino de vorbește ! 

(Tare.) 

Numai unul este care se găsește 
Demn s-apuce tronul... Însuși voi îl ştiţi 
Sau îl înţelegeţi... cată să-l ghiciţi. 
Cel ce are-n mînă oastea, vă priveşte... 
Daca voi nu-l faceţi, singur se numeşte. 


MIHNEA 
(la o parte) 
Oare şi spătarul mintea și-a perdut ? 
ODOR 
Crez că niciodată el nu a avut. 


PIRIIANU 
Vorba-i de spătarul ! N-am nimic a spune. 


DRAGHICI 


La voinţa voastră nu mă voi supune! 
M-aţi chemat aicea pentru alt cuvînt. 
Daca vreţi să cază domnul, eu nu sînt 
De părerea voastră !... Oare-a lui cădere 
Poate-aduce țării o nouă putere ? 

A să vie altul; cine poate şti 

Daca și acela nu va şovăi, 

Apoi nouă luptă, nouă răsturnare... 
Răul naşte tocmai din acea schimbare 
De domnii. Trecutul e un martor bun, 
Desele prefaceri de domni ce ne spun. 
Daca nu, că cela ce pe tron urmează 
Face să dorească cel ce încetează ; 

Este rău acesta ; dar voi sînteţi buni ? 
Noi îl facem' poate rău prin slăbiciuni 
Ce avem !... Mai bine toți să ne unească 
Lîngă el, spre bine ca să-l întărească ! 


MIHNEA 
(către Odor) 
Oare sincer este ? 


COMÂNEANU 
Azi e prea tirziu, 
Deci la ale mele încă-o dată viu 
Și propun pe Udrea ?... 
MARIA 
(către spătarul) 
Ai chemat aicea 
Oameni de aceia care fac cu pricea, 
Și-o să cază lucrul !... 


SPĂTARUL 
Eu nu l-am chemat!... 
(Tare.) 


Fraţi ! pe altă dată lucrul e lăsat 
Să se cerceteze într-o adunare 
Mult mai numeroasă. Noaptea fuge tare, 


Zorile se varsă; cată să plecaţi 
Ca.prepusul curţii să nu deșteptaţi. 
(Conspiratorii, între care Mihnea și Odor, se retrag cite unul.) 


SPĂTARUL, SPĂTĂREASA, PIRILANU 


PIRIIANU 


Auzirăți singuri oamenii cum sînt! 
Cînd ar fi doi numai pe acest pămînt, 
Unul dintre dinsii celuialt i-ar scoate 
Ochii, să nu vază astă lume, poate ! 
Toţi vor domni să fie, nimenea supus. 
Omul e ca fumul ce se urcă-n sus, 
Orişice-i vei face ! Eu sunt de părere 
Să aperi domnia numai prin putere. 
Ai oștirea-n mînă... De vei izbuti, 
Toţi să se închine ţie vor veni. 
Unde-i pomul mare, oamenii s-adună 
Ca să se umbrească t 


SPATAREASA 
Sîntem împreună 
De acea părere. Cată să lovească 
Astăzi ; mine poate n-o să izbutească. 
SPĂTARUL 


Astăzi se va face ! Astăzi, negreșit, 
Tronul e al nostru, ori că sînt perit. 


SCENA III 


(O cameră la Buicescu.) 
BUICESCU, DORA, UN ȘERB 


BUICESCU 


Ai văzut tu, Doro, ce-i această lume 
Cînd nu ai mărire, cînd nu ai un nume 
Ca să strălucească ! Ei te-au înfruntat 
Cu amărăciune ! Mi-au înveninat 
Inima si viața ! Vino, răzbunare! 


Vai! dar spre aceasta ce mijloace are 
Cel ce fără nume, fără de putere, 
Sub a lor lovire se supune, piere ? 
Nu ai scris lui Mihnea!... 


DORA 
Dă-mi acum a scri t 
Sufletu-mi cu iadul îl voi logodi. 
Dar te-nfiorează, spătăreasă mare ! 
Căci va fi amară a mea răzbunare! 
Unde este cartea ? 
(Buiiescu i-o arată pe masă. Ea o suscrie.) 


Iată, scriu! 
BUICESCU 
Facă numai cerul a nu fi tirziu ! 
(Cheamă, un șerb vine.) 


Du această carte, la palat, îndată, 
Dă-o-n mînă bună !... 
(Iese.) 


Cei dinainte, PIRIIANU 


PIRIIANU 
Am văzut lumină şi-am venit a-ţi zice, 
Udrea face planuri a se prochema 
Domn, avind de sprijin chiar oștirea sa. 


BUICESCU 
Ce zici ? Ce doreşte ?... Mie nu îmi place! 


PIRIIANU 


Astăzi, mine poate, a jurat că face. 
Am intrat în gindu-i ca să dovedesc 
Pînă unde merge cugetu-i drăcesc. 
Am aflat. Ascultă, eu sunt pentru tine. 
Zău ! Coroana tàrii-ti va sta mai bine 
Tie ! Căci ești harnic!... 


BUICESCU 
Eu îţi mulțumesc. 
Dar la tronul ţării nu mă mai gîndesc. 
PIRIIANU 
Să-ţi mai spui un lucru, la o adunare 
Ce a fost la Udrea, fuse ceartă mare 
Cu Drăghici. Acesta va să facă domn 
Pe spătarul Udrea... Nu-nţeleg p-ast om... 
DORA 
(la o parte) 
El ! Să facă asfel !... 


BUICESCU 
Este cu putinţă ?... 
Asfel se mlădie frageda-i credinţă ? 
DORA 

(la o parte) 
Mă înșală oare ? 

PIRIIANU 

(la o parte) 

Ei s-au ameţit! 

Am înfipt în rană dar al meu cuţit. 
El tot se gîndeşte la domnie !.., Bine! 

BUICESCU 
Ah! Drăghici-l cere 1... Însă ziua vine, 
Soarele zimbeste ; ce aduce el? 
O domnie nouă ? Pe un cap de miel! 
Cînd va fi domn Udrea, nu-i așa, o, soare! 
Tara o să umble pe patru picioare ? 

PIRÎIANU 
Are să domnească prin femeia sa. 

DORA 


Gind va fi ea doamnă, tara voi lăsa. 
(Intră Drăghici.) 


tay J 


DRĂGHICI 
Să-mi iau ziua bună, iată, am venit. 
Plec acum îndată ; soarele-a ieşit. 

BUICESCU 
Îmi aduci aminte de ceva, îndată 
Mă întorc... aşteaptă !... 

DRAGHICI 

(la o parte) 

Dora-i supărată 

De nu mă priveşte? |, 

PIRIIANU 

Stăi că viu şi eu. 

S-auzim de bine. 
Cei dinainte, afară de Buicescu și Piriianu 

DRĂGHICI 

Ce ai sufletul meu, 
De te-ntorci de mine ? 
DORA 
Ce am ? oh! nimică! 
DRAGHICI 


Să nu-mi vorbeşti asfel, dulcea mea Dorică! 
Tu ești supărată !... Ce s-a întîmplat ? 
Orice-ar fi cuvîntul, nu sunt vinovat. 

N-am făcut nimica care să nu-ţi placă. 

Fă, copilă dulce, plinsul tău să tacă 1 

Plec și cine ştie ne vom mai vedea? 
Lumea-i turburată, calea mea e grea! 


DORA 
Mie se cuvine să-ţi fac întrebarea 
Ce-mi faci tu aproape! Nu pricep purtarea 
Ce-ai avut la Udrea! 
DRĂGHICI 
py Eu nü stiu ce zici t 
Fuse adunare de- fai mulți aici ; 


Propunerii ca Udrea a fi domn în țară 
Fost-am împotrivă-i. Am făcut rău iară! 
Fost-am împotrivă, ceea ce-a făcut 

Să se spargă gaşca ; planul a căzut, 


DORA 


Ai făcut aceasta ?... Însă mi s-a spus 
Că-ai ținut cu dinşii ! 


DRAGHICI 
Ce nedrept prepus !... 

Cel ce mi-a dat viața, dat-a totdodată 
Darul cel mai nobil : inima curată. 
Ale mele buze cit am vieţuit, 
Cugetelor mele încă n-au minţit, 
Gura-mi de minciună încă e fecioară. 
Pentru ce dar ţie, dulce Dorioară, 
Voi minti acuma, ţie, ce iubesc ? 
Tie, pentru care vei ca să trăiesc ? 
Omul nu înşală pe cel ce iubeşte. 
Vai! a ta mustrare sufletu-mi rănește ! 


DORA 


Daca este asfel, nu mai am nimic 
Să-ţi tînjesc. 


DRAGHICI 
Un suflet rău pe cit si mic, 
A venit să verse cruda îndoială 
In frumosu-ţi suflet ?... Căci o bănuială 
E mai,rea ca crima ce s-a dovedit! 
Însă iată ziua ce a aurit 
Frunţile de arburi colo în cîmpie, 
Timpul de plecare ce-mi zimbeşte mie. 


DORA 


Fură pentru zeul dulcelui amor 
Cîteva minute timpului ușor 
Hotărit să treacă pentru datorie! 


DRĂGHICI 


Dulcea vieţii mele, timpul ce dau ţie, 
'Trece-atit de iute, si aşa plăcut, 
Ziua se măsoară numai p-un sărut! 


DORA 
Simţ că voi a plînge... 


DRĂGHICI 


Dulce si cerească 
Dora, ce zici mie !... Viața omenească 
Plină de necazuri si adinci zdrobiri, 
Are pentru mine si ea fericiri ! 
O, iubire sîntă ! tu zimbești în viaţă 
Celor ce suspină, cum o stea în ceață 
Pare la vederea unor călători, 
Într-o noapte-adîncă! 'Tu-mpleteşti cu flori 
Frunţile senine, tu reverși pe lume 
Fermece plăcute ! Tu-mpleteşti cunune 
La heroi. Vai! ţie mă închin azi eu 
O, iubire dulce ! tu eşti Dumnezeu ! 
Dar cu cît tu fermeci, cu atit treci iute. 
Vai ! căci pentru tine anii sînt minute! 
Paserea în zboru-i, roua pe dragi flori; 
Iată-a ta ursită între muritori ! 
Si adeseaoare repedea uitare 
Isi urmează cursul cel de desfătare ! 
Fericit acela ce fiind iubit, 
In betia-i dulce lumea-a părăsit ! 
Depărtat de tine, cine spune oare 
Că a ta iubire, ca roua pe floare 
Ce imboboceste să trăiască-o zi, 
Mai tirziu, o, Dora, nu va vesteji !... 


DORA 
Să vorbeşti tu asfel ai dreptate poate. 
Frăgezimea, dragă, le încinge toate 
Lucrurile mîndre ; tot ce-i răpitot, 
Dulce, este fraged, este trecător. 
Dar a mea iubire, cit de trecătoare, 


Mai mult o să ție decît dulcea floare, 
Decit roua zilii, și decit un zbor 

De gingașe paseri. June călător ! 

Te întoarce iute ! Sau de nu se poate, 
Fă ca d-al tău nume să-mi vorbească toate ! 
Inima femeii este un piriu 

Care nu precurmă cursul dulce-al său. 
Paserea plăpiîndă trebuie să cînte, 
Vîntul să suspine printre flori si plante, 
Crinul să reverse dulcele miros, 

Inima femeii, dragul meu frumos, 

Cată să iubească ! și ferice-i care 

Astor adevăruri nu le-a dat uitare ! 


DRĂGHICI 
Asfel dar odată voi fi uitat eu ? 


DORA 


Viitorul este al lui Dumnezeu ! 

Este-o carte-nchisă ! Nimeni n-o citeşte, 
Astăzi poci a-ţi zice : Dora te iubeşte ! 
Daca pentru mine azi îţi voi vorbi, 
Inima mea poate mă va dezminţi ! 

Să nu numeri astăzi dulcele suspine, 
Zimbete, săruturi de iubire pline 

Ce te-așteaptă mine, căci într-un minut 
Totul ca o rouă poate fi perdut. 


DRĂGHICI 
Dar a ta părere este ce crez eu. 
E -cîntecul vieţii, ce zice mereu, 
Să culegem ruja mai de dimineață 
Seara ea va perde frageda-i dulceaţă ! 


DORA 

(rizind) 
Vei să culegi ruja și o părăsești! 
Însă ești tu sigur să o mai găsești ? 


DRĂGHICI 
(la o parte) 


Ce voi face oare să poci să o las? 
Timpul se strecoară : cată să-mi fac pas ! 
Asfel datoria nu se învoieşte 

Cu iubirea !... Ziua, iată, se lățeşte... 
Dora ! spune mie farmecul ce ști 
Și:sub care astăzi robul tău mă ţii ? 
Este pe cosita-ti ce pe sinu-ti cură 
Ca o ploaie d-aur ? Este p-a ta gură, 
Unde ruje dalbe zimbetele-ngîn ? 
Este pe ninsoarea fragetului sin 

Ce opreşte încă ziua să străluce, 

În astă lumină ce se varsă dulce, 
Din asti ochi ce roua flacările scaldă 
Şi-unde se răsfringe inima ta caldă ? 
Este-n al tău suflet dulce şi-arzător, 
Cuib d-adincă ură si de cald amor? 


DORA 


Ce-ţi insuflă-aceste vorbe de mîndreţe, 
Ge le zici? 


DRAGHICI 


Această dulce frumuseţe 
Care mă răpeşte ! Nu poci al meu dor 
Ca să-l las în urmă ! Aș voi să mor. 
Trebuie să sufer unde mă voi duce !... 
Giîndeşte la mine, Dora mea cea dulce! 
(Intră Buicescu.) 


BUICESCU 


Ei, Drăghici ! Ce veste ? Marele spătar 
Udrea, sau Udriştea, e un mănușar, 
Nedibaci. E] astăzi va să se numească 
Domn şi prin oştire... faptă nebunească ! 
Mihnea știe lucrul... oh ! cum a căzut! 
Dară spătăreasa ? E de necrezut, 

Cum se schimbă roata !... Iată întîmplare... 
Nu-mi vine a crede ! Eu sunt spătar mare 


Şi bătrinul Udrea nu mai e nimic. 
€um se face asta, nu știu ce să zic? 


DORA 
Eşti spătar în locul Udrii ? Cum se face ?,.. 
(la o parte.) 
Tremur 1... 
BUICESCU 


Asfel Mihnii acest lucru-i place. 
Dar pe cum se vede, cînd s-a adunat 
Ieri la Udre, domnul se afla schimbat 
Printre ceialţi. Stie toate foarte bine 
fe s-a zis... 
DRĂGHICI 
Atuncea știe si de mine? 
BUICESCU 
El îţi face lauzi. 
DORA 
(la o parte) 
Să ştie el dar 
Că a mea scrisoare l- a numit spătar ! 
Aș muri !... 
DRĂGHICI 


Dar timpul trece, eu stau încă ? 
S-auzim de bine ! 
(Pleacă repede.) +) 


BUICESCU, DORA 


BUICESCU 


Am urcat pe stîncă ! 
Către tronul ţării cel mai dintii pas, 
Am făcut, o, Dora, o viață a rămas! 
Insă tu, o, Dora, eşti nepăsătoare 
La această ştire ? Spune, ce ai oare ? 


Tu eşti răzbunată ! Îmi închipuiesc 
Că la balul Udrii încă te privesc.” : 
Mindră şi frumoasă în a ta minie, 
Părăsindu-ţi locul ce-ţi desemn eu ţie! 
Înfruntare crudă ce nu s-a făcut: 

Incă pînă astăzi! Însă a căzut, 

Poti ca să o sfărămi sub a ta minie 

Și să stingi a vieţii dulce bucurie ? 


DORA 


Răzbunarea mare, negreşit ar fi, 

Daca preţu-i aspru nu s-ar socoti! 

Este scump luată. După-acea scrisoare 
Cine știe, domnul ce-mi va cere oare ?... 


BUICESCU 


Fà-te drăgălaşă, farmecă-l mereu ! 
Prelungeşte timpul... ce-ţi voi spune eu? 
Tu cunoști mai bine ce femeia face 
Gingăşind să-nşele pe cel ce nu-i place ? 
Dar mă-ntore la curte unde sunt chemat 
Ca să iau puterea care mi s-a dat. 

(lese.) 


DORA 
(singură) 

O, Drăghici ! pe cale te duci, de la mine, 
Cugetînd, dar oare demnă sînt de tine ? 
Eu te-nşel... Să ştie cartea ce am scris? 
Dar nimic nu şterge dulcele său vis, 
Ce mă-nfăţișează la a lui gîndire 
Ga un înger dulce !... Vis de fericire ! 
Nu te sparge încă! Treci aicea jos! 
Are trebuință d-un văl mincinos, 
Ca să-i par eu dulce ! Știu cît mă iubeşte; 
Dar de ce mă lasă si să rătăcește ? 
Singur el îmi spune cîntecul voios 
Ge natura toată cîntă-aicea jos : 
Să culegem ruja încă-n dimineaţă ; 
Seara se va perde frageda-i dulceaţă ! 


El văzuse ruja încă înflorind, 

Fragedă, curată, drăgălaș zimbind ; 
Cind se va întoarce, ea va fi trecută, 
Și din strălucirea-i poate, vai ! căzută! 


DORA, UN ȘERB 


ȘERBUL 
Măria sa, domnul ! 


DORA 
(la o parte) 
Simţ că ametesc. 
Dar curind s-arată ! — Nu poci să-l primesc. 
N-am dormit eu încă... sunt neîmbrăcată, 
Şi urâtă poate ?... 
(Tare.) 
Nu poci astă-dată 
Să-l primesc... tu spune-i... știu eu ce să-i spui ?... 
Spune că dorm încă, către toți şi lui! 


ACTUL IV “ 


SCENA I 


(O cameră la curte.) 
SPATĂREASA MARIA 


(singură) 


Să-l aştept aicea unde o să vie? 
Inţeleg acuma apriga urgie 

Către sot i Udrea, de l-a depărtat 
De la spă! „Dora a întrat 

In a lui gîndire ! Ea le face toate, 

E a lui iubită! Ce voieşte, poate. 

Asfel lupta este astăzi între noi 

Două !... Să o-nlătur de la domn eu voi. 
Lucrul este lesne: ea e mai frumoasă; 
Dar eu cunosc bine arta prețioasă 

Să răpesc pe oameni ! Îl voi atita 
Printr-o mie farmeci; îl voi subjuga. 


SPĂTAREASA MARIA, MIHNEA 


SPĂTĂREASA MARIA 


'Trebuie ca răul să-mi purceadă mie 

De la cele cărui cu galantomie 

Cerul dete daruri, nelăsînd nimic 

Să se mai dorească? Vai! Eu voi să zic 
Că al vieţii soare ce la toți dă viață, 
Numai pentru mine se arată-n ceaţă ! 


Poate că pedeapsa ce ni s-a făcut 

Este dreaptă ! Cine oare a trecut, 

O, înalte doamne ! viața omenească, 
Către ceialți oameni el să nu greşească ? 
Asfel, astă-dată am greșit si noi! 
Cerem iertăciune, doamne, de la voi ! 


MIHNEA 
(la o, parte) 


Ştii că e frumoasă ! Dora e puţin 
Lîngă dinsa! 
(Tare.) 


Dragă! mai aproape vin! 
Sezi aici alături!" 
(li arată un scaun; sed amindoi.) 


O greşală spusă, este şi uitată. 
Mulţumesc greșalei care astă-dată 

Te-a adus aicea,'spătăreasa mea ! 

Dulce si frumoasă, zău ! as zice-o stea 
Rătăcită noaptea pe un cer cu nor 

Si zimbind voioasă unui călător ! 

Spun că-au fost odată neamuri ce-nălțară, 
Ca să se închine frumuseţii,-altară ? 
Fle-aveau dreptate, si să, poci să fac, 
Astăzi eu aș face-a.! N-am nimic mai drag 
Ga o frumuseţe care ca un soare 
Fermecă-orice vîrstă ; este ca o floare 

Ce învoioşește ochii ce-o privesc ! 

În sfîrșit e totul ce aici iubesc. 

Nu e îndoială, eşti o frumusețe 

Rară ! Spătăreasă ! fermeci, nuri, juneţe 
Vin să încunune darul cel ceresc, 
Frumusețea dulce care i-o rivnesc ! 


SPĂTĂREASA MARIA 


Imi faci multă parte în a ta mirare! 

Nu o merit... doamne ! asfel ti se pare 

Numai !..: Sunt mai multe, mai frumoase mult. 
Una este Dora... orişiunde-ascult 

Toţi îi dau ei sceptrul frumuseţii-n țară !,.. 


MIHNEA 
Toți îi dau ei sceptrul? Dar de mine-afară ; 
De l-aș da la una, dragă, ţi 1-as da. 
SPĂTĂREASA 
Însă lumea zice că Măria ta 
O iubeşti ! 
MIHNEA 
O, lumea f multe încă zice; 
Dar eu zic în alfel de cînd ești aice. 
SPĂTĂREASA 


De cînd sînt aicea; nu mai de demult ? 
Trebuie, o, doamne, ca să te ascult ? 
Citeva minute numai de privire 

Au putut să nască asfel de simţire ? 


MIHNEA 
S-a format simţirea ce a fost născut 
Încă din minutul cînd eu te-am văzut 
Pentru-ntiia dată ! 


SPATAREASA 
(cu cochetărie) 
Cum îmi zici, să fie! 
Insă dupe Dora ? Cată să se ştie !... 


MIHNEA 
Înaintea vieţii chiar eu te iubesc ! 


SPĂTĂREASA 


Nu mai ştiu ce zice, nici ce să gîndesc. 
(Puind capul în mini și devenind tristă.) 
O, iubirea este cel mai dulce bine 

Din âceastă viață! Doamne, fără'tine 
Fermecele lumii vestede ar sta. 

Ea invietuieste dorurile mute, 
Lacrimele sale încă sunt plăcute ! 
Încă au dulceaţă si fermecul lor. ` 


Dar păcat că omul este schimbător ! 
; Cerul cel de toamnă nu se premenește 
Intr-o zi cît omul care ne iubește. 


MIHNEA 


Omul și femeia nu-s tot de pămînt? 

Sufletul lor oare nu e tot de vint? 

Despre mine lumea creadă ce nu ştie. 

Nu mi-a fost iubită, să-mi tinjească mie 

Că am părăsit-o !... Cei ce am iubit, 
„(rizind) 

I-am ales mai bine! Dar sint fericit 

Ca să poci a-ţi zice; inima-i e floare 

Ce nu se deschide la cerescul soare 

Decit'rar; o dată, sau de două ori, : 

Cit luceşte viața pentru muritori. 


SPATAREASA 
De acele inimi pline de iubire... 
Ah! a fi iubită este-o fericire! 
MIHNEA 
Fericire ? Daca asfel te gîndești, 
Dragă, fericirii vino să-i zimbești ! 
SPATAREASA 
(ascunzindu-si fața în mini) 


Nu stiu ce voi zice ? Daca roua, soare 
Si pămîntul naște o frumoasă floare, 
Timpu-o pirguiește ; timpului lasă dar 
A forma iubirea !... 


MIHNEA 
Dar al ei pahar 
Voi să beau și viața apoi să-nceteze ! 
SPĂTĂREASA 


(sculindu-se să plece) 
Dar frumoasa Dora o să se întristeze !... 


MIHNEA 
Tu ești mai frumoasă, o, sufletul meu! 
Eşti zimbirea dulce a lui Dumnezeu. 
(Un serb intră.) 
ŞERBUL 
Se adună sfatul ! 
MIHNEA 
O, ce viață crudă, 
Viaţa la domnie! E un timp de trudă. 
SPATAREASA 


E un timp ferice, cind un domnitor 
Indulceste traiul bunului popor. 


SCENA II 
(La peștera fermecătoare.) 


FERMECÂTOAREA 


Mihnea nu loveşte încă ! Ce răbdare! 
Şi eu arz de dorul cel de răzbunare. 
Farmecul îmi spune că-ntre el şi ei, 
E împotrivire : sînt două femei !. 
Ele îl împedic ca să mă răzbune. 
Una o: sà vie. 

(Se uită în căldare.) 


Semnele sunt bune ! 
-- Piedeca se sparge !... Dora va veni 
Să mă cerceteze; este pe aci 1... 


PERMECĂTOAREA, DORA (imbrăcată în veșminte negre) 
DORA 

Bună ziua, babă ! Încă viu la tine... 
BABA 

“Să-ţi fac de iubire? Nu-i aşa? Ştiu bine. 


DORA 


Mie? dară; însă de urit să faci 
Pentru spătăreasa... 


BABA 
Saptezeci de draci !... 
Două pentru unul! Asta nu se poate! 
Vino, puiculiță ! Voi a face toate 
Ca să te iubească ! O să-l nebunesc 
În a ta iubire. 
(li dă un pachet.) 


DORA 
Iată de doresc. 


FERMECĂÂTOAREA 
Iată dinți de gușter, ochi de ciocirlie, 
Fere de tap negru. Cînd vei vrea să vie, 
Să le-arunci în flacări. Orideunde-ar fi, 
La a ta chemare el îţi va veni. 


» DORA 


Mulţumesc, bătrînă ! Dar să-mi spui tu iară, 
O să fiu eu doamnă într-această ţară ? 


FERMECĂTOAREA 


Iată ce te roade! Crudele-ursitori 

Ce au scris în carte despre muritori, 
In viitorime nu mă lasă-a spune, 
Astăzi ; mine, poate. Astăzi te supune 
La a lor voinţă fără a şopti! 

Ceea ce te-așteaptă nu căta a şti ! 
Viitorul este pentru toți o lume 

Un mormînt, oricare fie al lor nume. 


DORA 


Din' aceste vorbe despre viitor 
Nurse înțelege că eu o să mor 
În curînd ? 


ka 


FERMECĂÂTOAREA 
Nu am zis eu ţie 
Că-o să mori îndată! 
DORA 
Ce mi-ai zis dar mie ? 

FERMECĂÂTOAREA 
Omul nu se cade viitoru-a ști, 
Bun ori rău să fie ! Căci va veșteji. 
Daca-i bun și-l află, omul îl dorește, 
Și-acel dor îl arde, îl nefericește, 
Daca-i rău, atuncea e nefericit. 
Eu știam aceasta, și m-am vesteiit. 

DORA 

Dar mai bine este să-mi vesteşti îndată 
O nefericire, vai ! neașteptată, 
Decit aste vorbe ce nimic nu spun 
Însă care mie sufletu-mi supun ! 

FERMECĂTOAREA 

(la o parte) 

O să-i spui că doamnă are ca să fie 
Spătăreasa !... Asfel ca să vărs minie 
Între ele două !... Asta va grăbi 
i ă mă va folosi. 


Daca ai putere, daca vei să fie 
Ce voieşti, Maria singură o să fie 
Doamnă ! 
DORA 
Eu? 
FERMECĂTOAREA 
Tu, dragă, nu vei fi nimic. 
DORA 
(aruncîndu-i pachetul cu fermece) 


Merg dar, căci cu tine timpu-mi nu mai stric. 
(Iese.) 


FERMECÂTOAREA 
ı (singură) 
Spătăreasa vine. Către ea voi zice 
Că o să fie Dora doamnă și ferice. 
Voi să se deșire boierii-ntre ei. 
Ei mi-au ucis fata, sînt neoaspii mei. 


FERMECĂTOAREA, SPATAREASA MARIA 


SPĂTĂREASA 
Viu să-mi faci un fermec. 


FERMECĂTOAREA 


Știu ce te aduce. 
Dar frumoasa Dora este visul dulce 
Ce iubeşte Mihnea : nu te va iubi. 
Umblă să te-nșele,.. Doamnă nu vei fi; 
Dora o să fie, căci Buicescu are 
Să răstoarne tronul printr-o răsculare ; 
În curînd !... 


SPĂTĂREASA 
(cu senzație) 
Se poate ? ce-am auzit... 
Nu-o să am eu oare ceea ce-am iubit, 
Tronul, niciodată nu o să-l am, spune ? 


FERMECĂTOAREA 


Poate ; dar cînd Mihnea capu-și va supune 
Sub lovirea morții !... 


SPĂTĂREASA 
Cit va vieţui 
Nu e dar putinţă, doamnă eu a fi?.. 
(La o parte.) 
Iată ce îmi schimbă gîndurile mele, 
Planul meu de luptă! 


FERMECATOAREA 
Giîndurile tele 
La domnia ţării ochii tăi îi duc. 
* (Lao parte.) 
Cei ce cată tronul, umbrele apuc. 


SPĂTĂREASA 
(la o parte, zicind) 
Voi să fiu eu doamnă şi să mor îndată, 
Voi să fiu în tronu-mi şi încununată. 
Voi fi doamnă,-mi zice, daca va peri 
Mihnea !... Asfel dară, eu îl voi lovi 
Cind voi fi în braţe-i... dar acea zi încă 
Nu s-arată. Dora de iubire-adîncă 
Il coprinde !... 
(Tare.) 


Babă ! știi să-mi faci de drag ? 


FERMECĂTOAREA 
(dindu-i pachetul ce lepădase Dora) 
Iată aici tàriná de doi ochi de rac, 
Gușă de brabete să le arzi ; în noapte 
Să te-ntorci în lături de șapte ori șapte. 
Unde o să fie va veni cu dor 
La a ta chemare numai într-un zbor. 


SPATAREASA 
(ia pachetul) 


Ale tale vorbe aibă împlinire ! 
(Iese.) 


FERMECĂTOAREA 
(singură) 

Dora o să facă intrigi de perire 
Pentru spătăreasa cea din urmă, zău ! 
Va-nturna spre Mihnea tot veninu său. 
I-am născut în sînu-i dorul de domnie. 
Iată dar, se-nalță nouă vijelie! 
Singele-o să cure şi acum să chem 


Duhurile urii ca să le îndemn 

Să aprinză ura domnului îndată 

Pe boieri! Tu, turmă neastimpărată, 
Duhuri minioase ce pe cap aveţi 

Șerpi ! zburati pe lume! ura o nàsteti! 


(Se aude un sunet, fulgeră, glasuri infernale se aud.) 


SCENA III 
(O cameră la curtea domnului.) 
MIHNEA 


Tar mă-ntorc la planu-mi, turcii să-i lovesc ! 
Eu i-aduc în țară, unde îi cinstesc, 

Ii încarce cu daruri, ca să-ascunz mai bine 
Giîndurile rele ce păstrez în mine. 

Totdodată însă lui Racoți scriu 

Să sosească-n tară... Dumnezeu e viu, 

Să mărturisească As lovi îndată ; 

Dar boierii țării nu vor să se bată! ! 


MIHNEA, FERMECATOAREA 
MIHNEA 
Tu ești ? Ce faci ? Ce vrei ? Tu imi trebuiai 
Negreşit acuma ! Un răspuns să-mi dai, 
Babă blestemată ! . 
FERMECĂTOAREA b 
Îți aduc scăpare. 
Mihnea ! te așteaptă o nevoie mare, 
Moartea e la ușă-ţi, trebui a lovi 
Mai nainte mina ce te va zdrobi! 
MIHNEA, 
Vin! Eu cred în tine şi-ntr-a ta putere. 
FERMECĂTOAREA 
(surizind) 
Crezi ?... Ascultă, doamne Mihneo, în tăcere. 
Să nu crezi nimica, nu putem nimic. 


Fermecele noastre ce se fac, se zic, 
Sunt şarlatanie ; un mijloc în lume 

Ca orice mijloace, spre a face-un nume, 
Și-a trăi, dar duhuri, diavoli, spaime, sorți, 
Inșelătorie ! Lumea celor morţi, 

Lumea nevăzută, nu are-ntilnire 

Cu această lume ; nu-i lăsat de fire. 

Ea a tras hotare între putincios 

Şi ce nu se poate si ce-i mincinos. 

Însă meseria ce avem aice 

A ghici la lume orișice ne zice; 

Multa întîlnire cu atit de mulţi, 

Ce pe tot minutul cată să asculți, 

Fac să ştie taina tutulor, ce face 

Să mă crează lumea atit de dibace. 


MIHNEA 


Asfel dar aceea ce tu îmi vesteai 
De împărăție, tu nu o credeai ? 


FERMECATOAREA 


Ameţire numai ! Toţi aci în lume 
Spun ceva să-nșele, ca să-şi facă nume, 
Stare : popa spune de iad si de rai, 
Domnul de dreptate, și dreptate n-ai, 
Ciocoiul de cinste, apoi să te prade; 
Boierul de țară, la strein să trade. 

Ai cercat cu lupta; nu ai izbutit, 
Căci boierii țării calea i-au oprit. 

Ai zdrobit tu oare stavila din cale 
Ce-ţi opreşte-afară planurile tale ? 
Nu 1... Ascultă încă... ești amenințat 
De o jupineasă ; feru-i rădicat 

Peste a ta viaţă într-o întîlnire, 
Într-o îmbrățișare dulce de iubire, 
Vrea a te ucide... 


MIHNEA 
Cine este ea ? 


FERMECĂTOAREA 


Spătăreasa... astăzi în coliba mea 

A venit să ceară fermecele mele 

De iubire, zis-a aste vorbe rele 

Că-o să te ucigă... Alta a venit, 

Dora, ca să tragă sorții de iubit. 
M-a-ntrebat că daca doamnă o să fie. 
Vezi dar că pe viatà-ti naște vijelie ! 
Ce-ntirzii ? Lovește sau vei fi lovit ! 
Nu slăbi, căci timpul, iată, a venit. 


MIHNEA 


Ele dar mă-nșală : una dintre ele 
Cugetă-n tăcere la zilele mele. 
Babă ! Eu te blestem și îți mulțumesc! 
Iată aur, ține! 

(Îi dă o pungă.) 


BABA 


Nu voi să primesc ! 
Mihneo ! nu voi aur; ci voi numai sînge ! 


MIHNEA 


Du-te, dar! mă lasă singur a mă plinge! 
(Singur.) 

Vor să mă înșele! Să rup negreșit 

Stavila ce-n cale-mi încă m-a oprit 

A lovi ! O, suflet tare, te rădică! 

Astăzi ești iar liber... lanţul ţi se strică, 

Ia-ti a ta putere, ce un moale-amor 

Teri o degradase! Vin răzbunător 

Si te-aruncă-n calea.unde îţi zimbeşte 

Sceptru-împărăţiii ! Vino si lovește, 

Sparge tot ce-n cale pasu-mi a oprit! 

Apoi cerul facă ce a socotit ! 


ACTUL V 


SCENA I 


(O cameră la curte care dă în salon.) 


DRĂGHICI 
(singur) 

Iată-mă în țară astăzi înturnat, 
Cu scrisori la Mihnea !... Iată-mă-n palat. 
N-am văzut pe nimini ; un copil din casă 
Mi-a vestit că este bal si mare masă 
La palat, deseară, unde mulţi boieri 
Sunt chemaţi să guste dulcele plăceri 
Ale sărbătorii ! Mihnea dar se-mpacă 
Cu boierii ? Bine are ca să facă. 
Binecuvintată, pace, tu să fii! 
Tu aduci unirea între-ai ţării fii ! 
Numai prin unire va găsi scăpare 
Țara ce-n durere ne-ncetat dispare. 


DRAGHICI, MIHNEA 


MIHNEA 
Tată-te, Drăghice ! Ce veşti ai adus? 
Oastea transilvană a pornit în sus 
Către munţii noștri ? cu Racoți oare ? 
DRAGHICI 
(dindu-i o scrisoare) 
Are să pornească... Iată o scrisoare. 


MIHNEA 


Nu ascund de tine, căci ești credincios, 
Deşi-al tău părinte este minios. 
Iată ce-i în carte : 

(râzind) 


„Eu cu oaste mare 
Am a trece munții, fără amînare ; 
Cupruli ajunge... să te pregătești 
Cu ostiri la Istru ca să le loveşti !“ 
Tată ce îmi serie, însă tu ştii bine 
Că boierii nu vor a veni cu mine! 


DRĂGHICI 
Caută să vie! 
MIHNEA 


Nu e cu putinţă. 
Inima perdut-a şi foc si credinţă. 
“Țară, neatîrnare, şi a sa mărire 
Toate-s atribute de dumnezeire. 
Poţi să crezi în ele daca nu mai crezi 
In izvoru-acela d-unde tu purcezi ? 
E perdută frunza din această vară ! 
Anii ce-or să treacă pe această țară, 
Vor aduce viaţa ; însă mai tirziu. 
Astăzi nu mai este nimic încă viu. 
Dar tu mergi acasă unde cu dulceaţă 
Caută odihna pînă dimineaţă ! 
Nu veni la curte pînă nu te chem 
Ca să nu vezi încă pe cei ce îi tem. 


DRAGHICI 

(la o parte) 
Să nu viu la curte d-astăzi pînă mine ! 
Ce va fi aceasta ?... 


MIHNEA 
(singur) 5 
Si acum rămine 
Ca să dau poruncă, bunului Odor, 


Să gătească lucrul despre moartea lor. 
Lista lor e lungă, 
(O scoate din sin și o citește.) 


Vornicul Cîndescu ! 
Moise, Negoiţă, fraţii lui; — Buicescu; 
Si spătarul Udrea ; Dinul Piriianu, 
Cu fiul său Preda; Radu Fărcăşanu ; 
Căpitan Vasile Cimpineanu iară ; 
Badea Cîmpineanu vel comis de țară, 
Și Birsescu Stroe, Preda s-a răpus. 
Cei ce vin în urmă cu acești de sus 
Fac un număr mare, douăzeci mai bine. 
Doamne ce din ceruri cauţi către mine ! 
Intăreşte focul sufletului meu, 
Tronul țării mele ca să inalt eu ! 


MIHNEA, ODOR CĂPITANUL 


MIHNEA 
* Dumnezeu cu tine ! Tu nu ştii, Odoare, 
Cea mai dulce mînă va să mă omoare ! 
Mina jupinesei cei mai răpitori, 
Cei mai dragi, frumoase, luna între nori !... 
ODOR 


Cum te va ucide ? Aş voi să ştiu! 


MIHNEA 
Alesese timpul pentru mai tirziu. 
Am aflat nainte. Dar ascultă-Odoare, 
Eu ţi-am spus odată dorul ce mă doare, 
Leacul ce-am a face, — şi tu mi-ai jurat 
Ca să fii la toate întru tot plecat, 
La a mea voinţă !... Astăzi timpul vine 
Să mi-arăți credinţa ce am pus în tine, 
Dar în tine singur... Am un ziafet, 
Astă-seară... timpul trece prea încet ! 
Lăutari si danțuri — cină strălucită. 
Orice ne răpește şi-inima invită 


La plăceri ; ce face grijele-a uita, 

Astă casă tristă o vor desfăta. 

Voi ca bucuria s-arză p-orice față ! 

Ca plăcerea dulce care ne răsfață 

Într-o sărbătoare s-aibă mare zbor, 

Să înnebunească sufletele lor ! 

Ca a lor trezire repede, să pară 

Pentru ei d-o mie de ori mai amară. 

Cînd vor fi la masă — la un semn al meu, 

Adă dorobanțţii ce i-am ales eu. 

Și cum întră lupii într-o turmă grasă, 

Astfel să apuce pe boieri la masă! 
ODOR CĂPITANUL 


Dar a mea voinţă e voinţa ta, 
Și tu vei aceasta. 


MIHNEA 
Bine ! dar îmi spune! 
Nu ai pentru nimeni nici o slăbiciune 
Dintre ei? 
ODOR 
Eu, doamne, pentru nimeni n-am. 
MIHNEA 


Ah! dar mă ascultă ! Iată că uitam... 
Nimeni să n-atingă pe femei — la masă, 
Nimeni ! sau să cază trăsnetul pe casă! 
Mergi acum la pîndă şi cînd voi suna 
De trei ori din cornu-mi, tu vei alerga 
Cu ai tăi! 


MIHNEA, DOAMNA 


DOAMNA 
Vei să dai o cină, doamne, astă-seară ! 
MIHNEA 


Asfel este doamnă, dar o cină-amară, 
Unde-or să măniînce, dragă, viața lor ; 


Cina ce găteşte crudul vînător 
Paserelor — latul este sub mîncare; 
Astă dată moartea e sub dezmerdare. 
Însă n-ai idee de cum am voit 

Să se facă-aceasta, zàu ! mă simţ slăbit! 


DOAMNA 
Ce idei ! Se poate astă slăbiciune 
Să-o găsesc la tine ? Nici că o mai spune. 
Cel puţin ascunde-o în sufletul tău! 
Frica ce înjugă azi la carul său 
Pe boieri, se varsă şi asupra-ţi oare ? 
Vei să urci peistîncă cînd nu ai picioare, 
Vei să-ajungi la tronul unui împărat 
Şi plecînd în cale tu ai tremurat ? 
Ori întoarceţi gindul daca n-ai putere 
Sau de-l ţii, primeşte preţul ce se cere. 
Eu sint o femeie. Și n-am tremurat! 
+ Eşti mai slab ca mine, tu, ce ești bărbat? 


MIHNEA 


Eu nu tremur: mila umblă să mă certe, 
Oarecum, o, doamnă... 


DOAMNA 
Ei au să te ierte 
Cind le-ai fi în mîna lor ? Nu tremura... 
Ca vulturii prada, te vor fărăma ! 


MIHNEA 


Știu aceasta bine. Lucrul să va face, 
Cu acea tărie. care tie-ti place. 
Fii încredințată... 

(Seara începe să cază.) 


+ Seara va sosi... 
Mergi, te-mpodobește oaspeţii-a priimi. 
Toti cu voie bună! Dulcea bucurie 
Pe a noastră frunte, este-o chezàsie 
+ Pentru dinsii. 


DOAMNA 
Cată negreșit să spui. 
Că eu știu mai bine ca să-mi supui 
Faţa la voinţă ; dar purced îndată. 
Cerul să-ntărească inima-ți schimbată ! 
MIHNEA 
(singur la fereastră) 


Și acuma, moarte, vino să cosești 
În aceste locuri prada ce dorești ! 


SCENA II 


(Sala de cină; o masă mare la care să văd dame și bărbați. 
Se aude cintecul lăutarilor.) 


DOMNUL, DOAMNA, DORA, SPATAREASA, BUICESCU, SPA 
TARUL UDREA 


MIHNEA 
Ne lipseşte bunul credincios Drăghici ! 
DORA 


L-am văzut nainte d-a veni aici. 
(Către Mihnea.) 


Cînd i-am spus de tine, a părut că ştie, 
Să nu vii la curte, îmi zicea el mie, 
Astă-seară încă |... 

MIHNEA 
Alt nimic n-a spus? 

DORA 

N-a zis ; dar pe gînduri el tăcut s-a pus. 

MIHNEA 


O, boieri ai ţării ! Ce vom face oare? 
Paşa Cupruli la Banat coboară 
Și Racoți merge înaintea sa; 


Lingă cel din urmă eu mă voi lupta. 
Mine plec la luptă, voi să mă-nsoţească 
Toți citi au în inimi viața bărbătească, 
De români... 

SPĂTARUL UDREA 


Se poate... dar aşa curînd, 
Nu avem putinţă să ne facem rînd 
Pentru-o luptă lungă... 


PIRIIANU 


De știam nainte !... 
Timpul ne lipseşte... nu ştiu ce cuvinte 
Să vă dăm ! Dar lucrul este-nvederat... 


MIHNEA 


Stolnice, văz numai că te-ai încurcat. 

Să vă spui cuvîntul care vă opreşte 

A veni la arme ? Inima lipsește. 
(Către servi.) 


Mai vărsaţi în cupe... vinul le va da 
Inimă!... 
{Servii varsă vin în cupe. Către Piriianu, închinind.) 


Beau pentru vitejia ta ! 
(Către Buicescu.) 


Beau în amintirea oștilor barbare 

Ce-ai învins cu gindul, tu al meu spàtare ! 
(Către spătarul Udrea.) 

Tu ce porți o spadă ce iti pare grea, 

Numai să împedici oamenii cu ea, 

Sau sà-ntàriti cinii ! Tu ce la paradă 

Te încarci cu pene și te-atirni d-o spadă, 

Udreo! pentru tine mai ales închin ! 

(Către toți ceialți.) 

Voi, viteji de frunte la paharul plin, 

Ce-aţi fugit din luptă... hulă omenească ! 

Şi aţi zis că-i lungă sabia turcească ; 

Și voi, demne soate d-asfel de bărbaţi, 

Ce-i primiţi în braţe şi-i dezmerdaţi, 


Să aveţi cu toții lungă vieţuire, 

Spre a face ţării asfel de mărire ! 

A căzut românii; ţara-i un mormînt. 

Căci, vai ! capii ţării robi la streini sunt. 

Dar azi sunteţi liberi ! 

(Sună de trei ori.) 

Cei dinainte, ODOR căpitanul, dorobanţi 

(Dorobanţii întră repede și să pun la spatele mesenilor.) 


BUICESCU 


Noi suntem trădaţi. 
(Către meseni.) 


Nu vă dati de voie !... Ci vă apăraţi 
Cu a voastră spadă... ! 
(Trage spada. Domnul și doamna se retrag și ies. Dorobanţii 
apucă pe meseni pe la spate și-i dezarmă.) 
Ce fel de-apărare ! 
Voi vă dati de voie şi cu nepăsare... 
Blestemat să fie vintul cel strein 
Ce-a stins viața asfel în al vostru sin ! 
Ferul mă pătrunde (cade rănit pe genuchi) 
Și voi, fii din ţară 
Ce-aţi plecat cerbicii jugului d-afară, 
Și-aţi crescut ca robii slabi și umiliţi, 
De trei ori în lume blestemaţi să fiți ! 
(Moare.) 
(Să văd dorobanții rădicind arme asupra lor.) 


SCENA III 
(O cameră la curte.) 
MIHNEA, ODOR, DORA (leșinată) 


MIHNEA 
(către Odor ce intră) 


S-a-mplinit dar fapta cum am zis eu ție ? 


ODOR 


N-a scăpat nici unul de a ta minie. 
Le-am zvirlit în departe leșurile jos 
Prin feresti, poporul le călca voios. 

Iar pe jupinese numai leșinate 
Le-a-mpărțit ostașii și le-au dus pe spate 
Unde-au vrut... 


MIHNEA 
Dintr-înșii nu s-a apărat 
Nimeni ? 
ODOR 


Buicescu singur a strigat 
Să nu se supuie ; dar ceialți toți dară 
Spadele şi însuși ei să și predară, . 


MIHNEA 
Astfel dar Buicescu singur mai avea 
Un rămas de viață în inima sa ? 
ODOR 


Nu e bărbăţia care le-a lipsit. 

Cei mai mulţi dintr-înşii însumi i-am zărit, 
"I-am văzut cu ochii, cu armele-n mină, 
„ Naintind la lupte oastea lor română ; 

Nu te vor pe tine domn ca să fii lor, 

Căci eşti grec. 


MIHNEA 
Se poate ? Nu te-nşeli, Odor ? 


Eu-ţi dau pe Dora ţie, partea ta. 
Din această pradă fă ce vrei cu ea! 


ODOR, DORA (leşinată) 


ODOR 


Dora leşinată, fermec şi dulceaţă ! 
Prin a mea Veghere ea mai este-n viaţă. 
Cit e de frumoasă ! O iubesc de mor! 


san 


De mult timp şi Dora nu știe-al meu dor ! 

Nu i-am spus nimica, astăzi ea îmi vine 

Parte; a sa viaţă este al meu bine, 

Poci să fac cu dinsa orice voi vrea eu. 

Dar poci domni oare în sufletul său ? 

Voi să mă iubească !... Pare că tresare!... 
(Se apropie de ea și o deșteaptă.) 


DORA 
(deșteptindu-se) 


O, ce vis! ucideri, sînge, masă mare. 

Dar ce zic; nu este vis, vai, unde sunt? 

Faceţi pentru mine încă un mormint! 
(Văzind pe Odor.) 


Tu mi-ai scăpat viața, bunul meu Odoare, 
De ce dintre ceialți m-ai cruțat tu oare ? 
ODOR 
(cu turburare) 
Căci, frumoasă Dora, te iubesc eu mult... 
DORA 
Astfel de cuvinte nu voi să ascult. 
Daca pentru-aceasta eu am fost scăpată, 
Rogu-te, bădiţă, mă ucide-ndată ! 
ODOR 
Tu ești a mea pradă ; soarta mea a vrut. 
Celealte toate la alții-au căzut, 
Pe la dorobanțţii si curtenii care 
Au plecat cu ele pentru măritare ! 
DORA 
O, ce barbarie! Vai !'de ce nu sunt 
Moartă şi uitată într-un trist mormînt! 
ODOR 
Dora mea frumoasă, voi să fii ferice; 
Eşti la mine, doamnă poti să fii aice. 
Oh ! ştii tu ce este în sufletul meu ? 


Waa 


Ştii tu, dulce Dora, cum te iubesc eu ? 
Dar vorbirea noastră nu poate a spune. 
DORA 
Eu te pling pe tine, o, sărmane june. 
Daca ce zici mie este-adevărat, 
Eu iubesc pe altul. 
ODOR 


Oh, sunt blestemat! 
Cine este-acela ? 


DORA 
Drăghici, cum îţi pare ? 
ODOR 
Vai! Si pentru mine inima ta n-are 
Nici o îndurare ? 
DORA 
Nu, oaspele meu. 
Să te-nşel cu vorbe false, nu voi eu. 
ODOR 
Şi acuma spune, ce vei a te face? 
Vei să chem p-acela care ție place ? 
DORA 
La mărinimia ta eu nu am drept; 
De la tine-aceasta nu poci să aștept. 
ODOR 


Daca pentru mine nu e pe pămînt 

Alta mingiiere decit în mormînt, 

Fie împlinită voia relei soarte ! 

Fii tu fericită ! Eu mă duc la moarte. 
(El iese.) 


DORA 

(singură) 
Ce va el să facă ? Sunt în voia lui. 
Sunt o roabă, cată lui să mă supui, 


989. 


Să constring în sînu-mi orişice iubire, 
Gum și să mă lapăd d-orice fericire. 
Dar îmi pare mie că acest bărbat 
Are un suflet nobil... 


ODOR, DORA, DRAGHICI (intră) 


DRAGHICI 


Nu te-au înfruntat, 
Dora mea! 


ODOR 
Acela care te iubește, 
Vrea să fii ferice și te fericeşte. 
El aduce ţie pe cel ce dorești; 
O, Drăghice, iată Dora; s-o iubeşti ! 
(Odor iese.) 


DRAGHICI 
Dora, vin cu mine. 


DORA 


Visul tot urmează 1 
Are fețe multe. 


DRAGHICI 


Dragă, încetează 
De a crede vise ceea ce-a urmat. 
Vin! aicea moartea crudă a intrat. 
Nu răspunz aicea d-a ta dulce viață. 
Vino ! timpul este despre dimineaţă ; 
Cerul se încinge într-un val de fir 
Unde se îngînă flori de trandafir. 
Vino! eu ştiu locul. Vom ieși d-aice 
Fără să ne vază, și vei fi ferice. 


DORA 
Crezi în fericire încă pe pămînt ? 


DRĂGHICI 
Fericite zile pentru tine sunt 
Incă, dulce Dora. Viitorul crește 
Azi în sînu-i floarea care lecuieşte 
Sufleteasca rană. La ce te gîndeşti ? 
Vin şi dovedește daca mă iubeşti ! 


DORA 
Tu şi cu domnia eu iubeam nainte; 
Dar acea iubire tînără, fierbinte, 
Ce aveam în tine, vai! a triumfat, 
De aceilaltă care a-ncetat. 
Te iubesc! 


DRAGHICI 
Mai spune aste dulci cuvinte ! 
Ele îmi îmbată inima ferbinte, 
Insă, iată ziua, vino! 
DORA 


Eu cu tine 
Voi veni oriunde. 


DRĂGHICI 
Dar în ţări streine. 


SCENA IV 
(O cameră la palatul din Tirgovişte.) 


ODOR CĂPITANUL 
Două luni trecute, de cînd a fugit 
Dora mea ! O, doamne ! cît am suferit 
De a sa lipsire! Eu ce altădată, 
Blestemind junimea dulce răsfăţată, 
Ce lăsindu-şi calea la faptele mari, 
Culegea în viaţă lacrime amari, 
Pe a frumuseții poală plutitoare, 
Astăzi pling eu însumi. Și-al meu suflet moare ! 


Unde eşti tu, Dora, tu ce ca o stea 
Strălucești frumoasă peste viața mea ? 


ODOR, DRAGHICI, DORA 


ODOR 
Dora! tu, Drăghice ? Mihnea s-a mîhnit 
Cînd în ţări streine voi ati pribegit. 
Cite se trecură de cînd voi din țară 
Aţi plecat! 


DRAGHICI 


Ne spune cite se-ntimplară. 

Noi nu ştim nimica. 
ODOR 
Dupe ce-aţi plecat, 

Turcii din Tîrgovişte pe toți i-am tăiat. 
Armia lui Mihnea în Moldova sparse 
Oştile lui Ghica, Iaşul tot se arse. 
Dar în altă luptă care-a mai urmat, 
Toată oastea Mihnii i s-a fărămat. ` 
De acolo domnul la Frăteşti se duse 
Să lovească turcii. Veştile aduse , 
Sunt că ieri românii pe turci au bătut; 
Dar acum se spune lucru neplăcut 
Că Racoți craiul fu bătut de moarte 
De păgîni la Haţeg. Şi ne temem foarte, 
Să nu vie turcii pină-n acest loc, 
Aducînd pe țară sabie şi foc. 
Mihnea o să vie poate astă-seară, 
S-apere cetatea, ori cu ea să peară. 


DORA 
Căpitane, lasă ca să-ţi mulțumesc, 
° Căci mi-ai dat cu viaţă pe cel'ce iubesc! 
ODOR: 
(eu lacrămite în ochi) 
Eşti tu fericită? Asta-mi “pasă mie. ` 
(El se retrage.) „mea 


DORA, DRĂGHICI 


DORA 


Suflet nobil, mare! 
(Către Drăghici.) 
Mihnea o să vie. 
L-al său singur nume inima-mi tresare, 
Se deșteapă-n mine gînd de răzbunare. 
Mi-a ucis bărbatul... timpul a venit 
Să-mi răzbun, 


DRĂGHICI 


Gînd leul este lănțuit, 
Să-l lovești tu încă nu se cade ţie. 
Ura să se schimbe în mărinimie. 
Iată răzbunarea, Mihnea e căzut, 
Timpul a-nchis rana ce el ne-a făcut. 
Lasă să lovească alții; noi, cu bine, 
Cununaţi, să trecem zilele senine, 
În această lume unde-atiţi nebuni 
Singuri ei s-aruncă la amărăciuni. 
Mihnea nu mai poate să se-mpotrivească ; 
Însuși dorobanţii au să-l părăsească. 
El le-a dat mult aur pentru a-i lega 
Mai cu siguranţă de ursita sa. 
S-a-nșelat, căci domnul țara n-o robește 
Cu un lanţ de aur, care putrezește, 
Ci cu lanţ de fapte generoase, mari, 
Ce vorbesc la suflet și ne fac mai tari. 
Tot ce poate face este să se ducă 
Singur despre munte ca să nu aducă 
Pe această ţară noi nefericiri. 


Cei dinainte, MIHNEA, urmat de cîțiva căpitani 


MIHNEA 


Iată-te, Drăghice ! Dora te-nsoţește ! 
Fericit acela care mai iubește ! 
Căpitane dragă, eu te pizmuiesc. 


Voi veniţi d-afară... dar vă părăsesc. 
Timpul nu mă iartă să stăm împreună. 
Am primit o veste care nu e bună. 
Este-nvins Racoți. Am venit aici 

Ca să-mi apăr viața, bunul meu Drăghici. 
Turcii au să vie si ne înconjoare. 

Cetele române se vor bate oare? 


DRĂGHICI 


Doamne ! Bunătatea care ai avut 

Pentru mine, astăzi rob chiar m-a făcut. 
Asfel îţi vai spune a mea cugetare ; 

Voi să-ţi scap eu capul prin a ta plecare 
În Ardeal îndată, căci armata ta 

Sub a ta domnie nu vrea a lupta. 

Nu că are, doamne, frică să se bată, 
Frică ca să moară cum credeai odată, 
Căci tu știi prea bine, aceşti căpitani 
Numără războaie cîţi au ei si ani. 

Cel bătrin în lupte a albit, și junii 

Au crescut sub arme. Dar ştii ce zic unii! 
Ei la luptă astăzi cu tine nu trec, 

Căci ei nu vor încă să-aibă domnul grec. 


MIHNEA 


A fugi din ţară fără luptă, vine ? 
Mihnea nu o face. Voi muri mai bine! 
Următorii noştri zică ce vor vrea, 
Că-am fost rău, sălbatic ca o feară rea; 
Dar nu voi să zică vorbele stricate : 
Că-am fugit din luptă fără a combate. 


Cei dinainte, DIMITRIE SÎRBU 


D. SIRBU 


Cum o apă mare vine spre cetate, 
A turcilor oaste tot în cale-abate. 


MIHNEA 
Badeo, ce zici mie ? Ştirea ta e rea. 


D. SIRBU 
Asfel este, doamne; d-ar fi numai ea... 
Însă dorobanţii nu vor a se bate, 
Vor să te închiză, doamne, în cetate, 
Să te dea în mina turcilor. 


MIHNEA 
'Turbaţii ! 
Ei de binefaceri fură încărcaţi, 
Iată mulțumirea ce îmi fac ei mie! 
(Un serb ce vine.) 


ȘERBUL 
Doamne, dorobanţii cu neomenie 
Înconjur palatul și se urc pe scări. 
Vor să te oprească. 


MIHNEA 

Triste răzbunări 
De partidă! Iată nişte instruminte 
Care vă ascultă, oarbe, fără minte. 
O, boieri ! cu ele astăzi mă loviți. 
O, români! de sunteți slabi și umiliți, 
Nu au fost streinii ce vă umiliră. 
Numai ale voastre certe vă slăbiră. 


MIHNEA, CĂPRARII DE DOROBANȚI 


MIHNEA 
Dar iată căprarii... Ce vreţi voi, băieţi ? 
Lupta nu vă place, ori nu mă mai vreți 
Domn, aici în țară? Spuneţi fără teamă ! 
UN CĂPRAR 
Nu mai vrem de tine. 
MIHNEA 


Nu aveţi în seamă 
Păsurile voastre? Nu duc țara bine ? 
Nu sunt harnic, oare? 


CĂPRARUL 
Nu mai vrem de tine! 


MIHNEA 


Iată ce îmi zice că această-oștire 
Merită si hulă si desprețuire. 

Deci voi zice vouă ca la mercenari 
Zece saci de aur, să trec la maghiari! 


CĂPRARUL 
Zece saci? Se poate! iti vom da și carte 
Și-oameni să te ducă de aceea parte. 
DOMNUL 


(către Odor) 
Numără-le banii. 
Și acuma, ţară, vei trăi mulţi ani 
In robie, pînă cînd prin suferinţă 
Vei afla tu încă vechea ta credință. 


SCENA V 


(Im curtea bisericii, între morți, la Tirgoviște.) 


DORA, DRĂGHICI 


DRĂGHICI 
Nimeni pe aicea ca să întrebăm ? 
Dora, ce morminte vei să cercetăm ? 
DORA 


Vai! o cucuvaie cîntă sus pe casă ! 
Cintecele sale inima-mi apasă. 
E o prevestire şi se zice-n rău... 


DRĂGHICI 
Poate ca să fie, pentru capul său. 


oana 


DORA 
E lumină-aicea ! Însă nu s-arată 
Nimeni ! 
DRĂGHICI 
Văz acolo oarecine, iată. 


Cei dinainte, UN PARACLISER 


DRAGHICI 
(către paracliser) 
Spune nouă unde au înmormîntat 
Pe boierii ţării care i-a tăiat 
Mihnea-Vodă ? 
PARACLISERUL 
Unii pe aci, 
Alţii mai pe colo. 
DORA 
Simt că voi muri ! 
PARACLISERUL 
Mulţi vin să le vază; unii zic de bine, 
Alţii iară blestem, cum vrea fiecine. 
DRAGHICI 
Preda Brîncovanu unde-i îngropat ? 


PARACLISERUL 
Mai departe. Vino ca să ţi-l arat. 
(Se duc amindoi.) 
DORA 
(zărind un mormint de curind făcut cu piatră asupra) 


Iată unul proaspăt, cine odihneşte 
Sub această piatră? E scris... cine este ? 
(Ea citeşte.) 


pore 


„Odor căpitanul a murit d-un dor 
Ce n-a ştiut nimini, june trecător, 
Si el fuse june, spargeţi dară plînsul 
Căci nimeni în lume n-a plins pentru dinsul“, 
DORA 
(la o parte) 
El! si mort d-acuma, mort și de un dor 
Neștiut de nimeni! O, prea dulce-amor ! 
Eu ştiu doru-ți dulce. Eu am datorie, 
Eu am drept a plinge pe a ta junie! 


Fine 


